Bukedde Online - Abasawo 7 be beekebezze omulambo gwa Ssaabasumba\nAbasawo 7 be beekebezze omulambo gwa Ssaabasumba\nBy Joseph Makumbi ne Stuart Yiga\nAdded 5th April 2021\nOmugenzi Ssaabasumba Lwanga\nOMULAMBO gwa Dr. Cyprian Lwanga gukebeddwa abasawo abakugu musanvu abakoze lipoota ku kyamusse.\nYasangiddwa ng'afiiridde mu buliri ku Lwomukaaga ku makya.\nOmulambo gwatwaliddwa mu ddwaaliro e Nsambya gye gwaggyiddwa okugutwala e Mulago akawungeezi. Abakugu abaakoze ku mulambo baakuliddwa Dr. Sam Kalungi. Baasuze bakola ne bamaliriza eggulo (ku Ssande) ku makya.\nBaakoze lipoota eyakwasiddwa Fr. Andrew Ssekitooleko ku lwa Eklezia, kkopi n'eweebwa ffamire ate endala n'ekwasibwa Gavumenti. Akulira eggwanika Richard Ssentudde naye yabaddewo.\nEnsonda zaategeezezza nti ebyazuuliddwa bijja kutegeezebwa abantu mu butongole. Kyokka kigambibwa nti bye baazudde biraga ng'okufa kwe kwekuusa ku mutima kusirika.\nDr. Lwanga aludde ng'atawaanyizibwa ssukkaali n'omutima. Oluvannyuma omulambo gwakwasiddwa kkampuni enziisi eya Uganda Funeral Service gye gujja okuggyibwa enkya ku Lwokubiri okutwalibwa e Kyabakadde.\nOmulambo gwayambaziddwa ebyambalo bye ebitongole ebya Ssaabasumba. E Mulago, ebyokwerinda byanywezeddwa ebbanga lyonna lye gwamazeeyo.\nPoliisi egguddewo fayiro GEF 04/2021 okunoonyereza ku nfa ya Dr. Lwanga. Buli alina ky'amanyi ayitiddwa okukola sitatimenti ku Old Kampala.\nBino biddiridde poliisi okusindika abakugu e Lubaga nga baakafuna amawulire ga Lwanga okufa. Kyokka baasanze omulambo baguggyeewo ne bagutwala mu ddwaaliro. Omuntu bw'afa ekibwatukira naddala omututumufu nga Lwanga, poliisi esooka kuzuula kituufu ekimusse. Ekifo w'afiiridde (scene) tekikkirizibwamu bantu balala okutuusa nga poliisi efunye bye yeetaaga.\nKyokka ogwa Lwanga gwaggyiddwaawo Bafaaza nga tebalinze poliisi.\nOmwogezi wa poliisi mu ggwanga, Fred Enanga yagambye nti balinze lipoota y'abasawo balyoke bategeeze eggwanga.\nAbaserikale baagambye nti mu kisenge kya Lwanga mwe yafiiridde baasanzeemu ebbaluwa kwe babadde bamujjanjabira mu malwaliro okuli Lubaga, Ebenezer, Kadic ne Nakasero. Kigambibwa nti ebbaluwa ziraga ng'abadde ku ddagala lya ssukkaali n'omutima nga n'agamu ku malwaliro abadde yaakagendayo okumukebera n'okumujjanjaba.\nKigambibwa nti omwaka oguwedde yateganyizibwa nnyo obulwadde mu biseera by'omuggalo gwa corona.\nAkazannyo ka 'Kwata Cash' katandise olwaleero\nAbawagira Bukedde e Dubai bakoze ekibiina


Bukedde Online - Abajjanjabi baweereddwa obugaali okugaba eddagala ly'omusujja\nAbajjanjabi baweereddwa obugaali okugaba eddagala ly'omusujja\nSematimba talabiseeko ku musango gw'okwezza eby'omufu\nAbasuubuzi basabye abakulembeze e Mityana;...\nAdded 7th April 2014\nMu kaweefubwe w’okulwanyisa omusujja gw’ensiri mu ggwanga, Gavumenti egabidde abajjanjabi ba nnakyewa ku byalo obugaali okweyambisa okugaba eddagala n’okulambula abo ababa baliweereddwa.\nObugaali 47 bwe bwagabiddwa eri abajjanjabi bannakyewa okuva mu miruka etaano mu ggombolola y’e Malangala mu Disitulikiti y’e Mityana nga muno mulimu ogw’e Zigoti, Magonga, Kanyanya, Kiwawu ne Namuli.\nObugaali buno bwakwasiddwa abajjanjabi ku ggombolola y’e Malangala ku Lwokuna era abaabuweereddwa ne bakuutirwa obutabweyambisa mu mirimu egitali egyo egyabubaweesezza.\nMande Buwembo ssentebe w’eggombolola y’e Malangala mu Mityana yagambye nti abantu mu kitundu kino babadde batawanyizibwa endwadde z’omusujja naddala mu biseera bino enkuba mw’efudembera.\n“Gavumenti okuvaayo okudduukirira abantu ba wansi abatalina busobozi bwa nsimbi naddala mu bintu ebisinga okubatawaanya omuli endwadde z’omusujja kabonero akalaga nti efaayo,” Buwembo bwe yategeezezza.\nYagambye nti abantu bangi mu kitundu tebalina busobozi bwa nsimbi okutuuka mu malwaliro okufuna obujjanjabi ate ng’abalala bakyalimu obutamanya nga balowooza nti bagenda kweyambisa ddagala lya kinnansi lyokka.\nAbajjanjabi baweereddwa obugaali okugaba eddagala ly’omusujja\nEbisolo kanaaluzaala wâ€™endwadde mu baana\nMulime emmere nnyingi\nAbavubi balonze abakulembeze\nâ€˜Zaali za busuuluâ€™


Bukedde Online - Kenzo yeetonze ku bya Bobi Wine\nKitegeeza ki Latif okuva mu kalulu ka Loodi Meeya\nPulogulaamu y'ebigezo bya PLE, S4 ne S6 efulumye\nKenzo yeetonze ku bya Bobi Wine\nNRM ekaayidde abeesimbyewo abayisa ebivvulu\nAdded 11th August 2020\nABAWAGIZI ba Bobi Wine bongedde okuteeka akazito ku Eddy Kenzo okutuusa lwe yeetondedde omuntu wabwe.\nBobi Wine ne Eddy Kenzo\nKyokka bwe yeetonze ate era abamu babigaanyi nga bagamba nti abitaddeko obukwakkulizo bwe yagambye nti wadde ng'ayagala nnyo Bobi Wine kyokka bo bakitwala ng'atanneetonda, abuzaabuza okukendeeza puleesa eyamuteereddwako abawagizi ba Bobi.\n"Ggwe bwe weetegereza Kenzo ayogedde ki, okugamba nti amwagala nnyo naye alina by'akola ngate era binyiiza Kenzo! Omuntu gw'oyagala tomussaako bukwakkulizo omwagala ne mu kusoomooza kw'alim, " bw'atyo Andrew Mukasa amanyiddwa nga Bajjo nga wa People Power bwe yayogedde eggulo.\nEggulo Kenzo ng'ayogera butereevu (layiivu) eri abantu abaasobye mu 1,300 ng'ayita ku mukutu gwe ogwa Face book yeetondedde Bobi na bonna abalowooza nti yabanyiizizza kyokka yagaanye eky'okumugaana okwogera ng'agamba nti lino ddembe lye erimuweebwa ssemateeka ate y'engeri yokka gy'ayinza okutegeeza ensi ky'awulira ku mutima.\nKenzo (Edirisa Musuuza) eyasoose okwogeza obukkakkamu yagambye nti Bobi Wine tamulinaako buzibu, amwagala nnyo era akuze amwegomba naddala mu nsike y'okuyimba kubanga y'omu ku bayimbi ye ne Jose Chameleone abasinga okumusanyusa ate nga ne mu byobufuzi amuwagira Wabula abamuvuma n'okumulumba olw'akatambi k'amaloboozi akasaasaanidde ku mikutu gya yintanenti baamufunye bubi teyabadde na kigendererwa kivuma oba okunafuya omuntu waabwe.\n"Nze omu ku bawagizi ba Bobi abasinga era nkuze mwegomba n'okumulabirako ebintu bingi." Kenzo yagambye nti mu mboozi gye yabadde anyumya ne ‘Blogger wa yintanenti' eyeeyita Kojja Omugezi eyamukutte emaloboozi n'agasaasaanya yabadde tayogera ku Bobi Wine munnabyabufuzi, yabadde ayogera ku Bobi muyimbi munne.\n"Ndowooza olw'okuba nina obusungu bungi ate Bobi mwagala nnyo, Kojja bwe yannyumirizza ku muntu gwe njagala nnyo ate nga yansanze nina obusungu olw'ebintu ebirala kwe kutabuka ne njogera ebyo byonna bye nayogedde naye sakikoze mu bugenderevu nti kubanga Bobi simwagala oba simwagaliza bwapulezidenti."\nABAWAGIZI ba Bobi Wine\nbongedde okuteeka akazito ku\nEddy Kenzo okutuusa lwe yeetondedde\nomuntu wabwe. Kyokka\nbwe yeetonze ate era abamu\nbabigaanyi nga bagamba nti\nabitaddeko obukwakkulizo bwe\nyagambye nti wadde ng'ayagala\nnnyo Bobi Wine kyokka bo\nabuzaabuza okukendeeza puleesa\neyamuteereddwako abawagizi ba\n"Ggwe bwe weetegereza\nKenzo ayogedde ki, okugamba\nnti amwagala nnyo naye alina\nby'akola ngate era binyiiza Kenzo!\nOmuntu gw'oyagala tomussaako\nbukwakkulizo omwagala ne mu\nkusoomooza kw'alim, " bw'atyo\nAndrew Mukasa amanyiddwa nga\nBajjo nga wa People Power bwe\nEggulo Kenzo ng'ayogera\nbutereevu (layiivu) eri abantu\nabaasobye mu 1,300 ng'ayita\nku mukutu gwe ogwa Face book\nyeetondedde Bobi na bonna\nabalowooza nti yabanyiizizza kyokka\nokwogera ng'agamba nti lino\nddembe lye erimuweebwa ssemateeka\nate y'engeri yokka gy'ayinza\nokutegeeza ensi ky'awulira ku\nKenzo (Edirisa Musuuza) eyasoose\nyagambye nti Bobi Wine tamulinaako\nbuzibu, amwagala nnyo era\nakuze amwegomba naddala mu\nnsike y'okuyimba kubanga y'omu\nku bayimbi ye ne Jose Chameleone\nabasinga okumusanyusa ate\nnga ne mu byobufuzi amuwagira\nk'amaloboozi akasaasaanidde ku\nmikutu gya yintanenti baamufunye\nbubi teyabadde na kigendererwa\nkivuma oba okunafuya omuntu\nbawagizi ba Bobi abasinga\nera nkuze mwegomba\nn'okumulabirako ebintu bingi."\nKenzo yagambye nti mu\nmboozi gye yabadde anyumya\nne ‘Blogger wa yintanenti' eyeeyita\nKojja Omugezi eyamukutte\nyabadde tayogera ku Bobi Wine\nmunnabyabufuzi, yabadde ayogera\nku Bobi muyimbi munne.\n"Ndowooza olw'okuba nina\nobusungu bungi ate Bobi mwagala\nnnyo, Kojja bwe\nnti kubanga Bobi\nAndrew Mukasa amanyiddwa nga Bajjo\nBasipiika balabudde ku Gavt. ezâ€™emikago\nAbabaka muyambe Gavumenti okulwanyisa obwavu - Bukenya\nPulogulaamu y'ebigezo bya P...\nGAVUMENTI efulumizza kalenda y’amasomero. Abayizi ba P7, S4 ne S6 bwe banaddayo nga October 15, olwo UNEB etandikirewo...


Tuwuliziganye – Abaana Kikulu\nCID: Christian Investigation Department\nAbawanguzi Olw'ekibala ky'Omwoyo\nEnteekateeka za VBS\nOlugendo Olutaliiko Kkomo\nTwagala nnyo okuwuliziganya nawe! Ekigendererwa kyaffe kya kukumalira ebyetaago byo mu busumba bw'abaana nga tuyita mu kukuwa ebirowoozo n'amasomo. Ebikozesebwa byaffe bya bwereere okufuna, okukuba ku mpapula, okukozesa, n'okusaasaanya eri amakanisa n'obusumba bwonna nga tewetisse buvunaanyizibwa.\nTulina essanyu lingi okuba ng'omwaka guno tutandise okufulumya ebikozesebwa bya VBS ne Ssande Sikuuru mu nnimi za India eziwerako. VBS yaffe esooka “Galaxy Express” tugisuubira okufuluma mu Luzungu, Hindi, Telugu, Kannada, Malayalam, ne Marathi. Era tukola bukubirire okufulumya n'amasomo ga Ssande Sikuuru mu nnimi zino. Ebitabo bino byonna osobola okubifuna wano ku mukutu gwaffe.\nBw'oba oyagala okukolagana naffe oba wetaaga amawulire agasingawo, osobola okutuwuliza ku: www.childrenareimportant.com\nEkilubirirwa kyaffe kya kufulumya ebikozesebwa ku bbeyi ensaamusaamu eri obusumba bw'abaana mu nsi yonna. Twasooka kubigabira bwereere okumala emyaka ebiri naye netulemererwa okusigala nga tubigaba mu bungi engeri obwetaavu bwa byo bwe bwali bweyongedde. Kati tubitunda kubbeyi y'okubifulumya n'okubitikka. Bw'oba wandiyagadde okufuuka omusaasaanya n'okukolagana naffe mu kufulumya ebikozesebwa bino mu kifo kyo, tuli betegefu okukuyamba. Tewetagisa kutusaba lukusa okubisaasaanya naye bw'oba oyogedde naffe tuyinza okukufunira yo obuyambi obutonotono obutali bwa nsimbi. www.childrenareimportant.com\nTusangibwa mu Mexico era twatandika okuwandika emisomo mu Spanish mu 2005. Ekitebe kyaffe ekikulu kiri kumpi ne Mexico City: 01-800-839-1009 oba 01-592-924-9041 pedidos@losninoscuentan.com\nTutendereza Katonda okuba nga tusobodde okuwa ensi zino ebikozesebwa: Mexico, Columbia, Argentina, Peru, Venezuela, Chile, Guatemala, Ecuador, Cuba, Bolivia, Dominical Republic, Honduras, Paraguay, Nicaragua, El Salvador, Costa Rica, Panama, Puerto Rico, Spain ne Uruguay!\nAmakanisa mangi gafuna ebitabo bino okuva ku mukutu gwaffe era negabyekubira, naye tulina edduuka elikuba ebitabo mu Mexico nga ligabira abo abali mu Mexico n'abasaasaanya baffe babiri abali mu Guatemala ne Venezuela. Ebiseera bimunabimu tutikka ebikozesebwa okuva ku dduuka lyaffe lino netubisindika mu nsi endala.\nGuatemala: 5929-2602 pedidosguate@losninoscuentan.com\nAbaana Kikulu Ebitukwatako Tuwuliziganye Ssande Sikuuru Enteekateeka za VBS\nOmukutu omutongole – byonna bisigala byaffe.\nTukuwa olukusa okufuna, okukozesa, okukuba ku mpapula, n’okubisaasaanya ku bwereere.


Bukedde Online - Esther ne Ezekiel abawangudde eza ‘East Africa Got Talent’ bayiiseemu obukadde 184\nEsther ne Ezekiel abawangudde eza ‘East Africa Got Talent’ bayiiseemu obukadde 184\nGavumenti ekola ku nteekateeka ya tteeka...\nABAANA b’omuyimbi Julie Mutesasira bawangudde empaka z’okulaga ekitone ne bawanika bendera ya Uganda.\nEsther Mutesasira, 14, asoma S1 ku Hana International School ne Ezekiel Mutesasira, 11, asoma P4 ku Hormisdallen e Kamwokya nga baana b’omusumba Steven Mutesasira n’omuyimbi Julie Mutesasira baawangudde empaka za ‘East Africa Got Talent’ ne basitukira mu doola 50,000 mu za Uganda obukadde 184.\nObukugu, obuvumu ku siteegi n’amaloboozi gaabwe amaseeneekerevu bye bimu ku byayambye bamusaayimuto bano abaakiikiridde Uganda mu mpaka ezibadde ziyindira e Nairobi mu Kenya nga zeetabiddwaako bannabitone okuva mu mawanga g’omu buvanjuba bwa Afrika.\nEsther ne Ezekiel abaayimbye okukira ennyonza baacamudde abalabi bakira ababakubira enduulu.\nAbasazi b’empaka okwabadde Vanessa Mdee, Jeff Koinange, Gaetano Kaggwa ne Makeda Mahade nabo kyabayitiriddeko okukkakkana nga basituse ne babakubira mu ngalo ng’akabonero k’okubasiima Baamezze abalala bataano bwe baatuuse ku z’akamalirizo okwabadde; Bannayuganda abazinyi b’ekibiina kya ‘Dance Alliance Network’ (DNA) n’abavubuka ba Jehovah Shalom Acapella.\nAbalala kwabaddeko abayimbi; Janelle Tamara ow’emyaka 9 okuva e Kenya (yakutte kyakusatu) ne Spellcast Media ssaako abazinyi b’amazina g’ekinnansi okuva e Rwanda aba Intayoberana abaamalidde mu kyokubiri.\nOKUYIMBA KITONE KYA FAMIRE\nOluvannyuma lwa Julie Mutesasira okugenda e Canada gy’abeera, abaana bano kati babeera ne taata waabwe Paasita Steven Mutesasira owa Anointed Upper Room Church e Kamwokya.\nBwe yatuukiriddwa ku ssimu ku buwanguzi buno yasoose kugamba nti “Katonda wa maanyi era bw’omusaba addamu essaala yo…”\nAmangu ddala nga baakalangirirwa ku buwanguzi, Pulezidenti Museveni ng’ayita ku mukutu gya ‘social media’ yabaweerezza obubaka obubayozaayoza n’okubakulisa.\nOmugagga Kirumira atutte Jack Pemba mu kkooti: Amubanja akawumbi kalamba!\nEbyana ebyabadde n’Omulangira Wasajja ne Freeman biruwa?


Ssabasajja Ronald Muwenda Mutebi Wa Kubonekako Eri Obuganda Nga 29/05/2021 Esaawa 11 Ezakawungeezi – Uganda Today\nSsabasajja Ronald Muwenda Mutebi Wa Kubonekako Eri Obuganda Nga 29/05/2021 Esaawa 11 Ezakawungeezi\nChris KatoMay 28, 2021\n(Original Caption) Kabaka (King) Ronald Muwenda Mutebi II and Nabagereka (Queen) Sylvia Nagginda Luswata. (Photo by michel Setboun/Corbis via Getty Images)\nSsabasajja Kabaka wa Buganda Ronald Muwenda Mutebi ow’okubiri, kikakasiddwa nti wakubonekako eri Obuganda era eyogereko eri abantube ngaayita kumutimbagano ogwa zoom nga 29/05/2021 ku saawa 11 Ezakawungeezi.\nBino byasanguziddwa minista wa Kabaka avunanyizibwa ku gavumenti ez’ebitundu owek. Joseph Kawuki era nebikakasibwa Katikkiro Charles Peter Mayega.\nKinajjukirwa nti Ssabasajja lweyasembayo okwogerako eri Obuganda zaali nga 13/04/2021 bweyali ajjaguza amazaliibwage mu Lubiri Emengo. Yabalika nga mugonvu nnyo ku olwo.\nKino nno kyaleetawo okwemulugunnya okw’amanyi okuva mu basajja nabazaana ba Kabaka abaalaga okwemulugunya kwaabwe nga bayita kumutimbagano. Wabula Katikkiro yabagumya nti abasawo baali bakkola dda buli ekisoboka okuzza Ssabasajja mumbeera ennungi.\nNga wayisse ennaku bbiri zokka nga 15/04/2021, Ssabasajja yalabwaako oluwunguko ku Ssemaduuka Capital Shoppers e Ntinda nga aliko byeyegulira. Kino kyakakasibwa Katikkiro.\nAte omulundi ogubadde gukyasembyeeyo okulabikako, yali agemebwa ekirwadde Lumiima Mawuggwe COVID-19 mu Lubiri lwe e Bbanda, era teyasobola kwogera.\nKati Ssabasajja, yasiimwe okuggulawo olukungaana leave banna Uganda abali mu America olutuumiddwa Buganda Bumu American Charpter. Olukiiko luno lwakubaawo ku lwomukaaga luno nga 29/05/2021 Esaawa 11 ezawano.\nBuli muntu anetaaga okwetaba mulukungaana luno waddembe okweyunga kumukutu gwa zoom nga akozesa namba zino wammanga.\nZoom ID 86555888217 with Pass code: 536777\nBwooba olina eggulire lyonna oba ekirowoozo kyona nga wandyagadde abantu abangi okimmanya, bituwereeze ku ugandatodayedition@gmail.com oba WhatsApp number+256 702 239 337\nBesigye's Son Anselm Wins 5000$ As He Graduates\nIs The Current Crop of DP Living Under Illusions?


Bukedde Online - Maneja wa Agro Max e Luteete attiddwa mu bukambwe\nEyatomera muggya we n'amutta bamuyimbudde: Abazadde bakukkulumidde poliisi ne kkooti\nAbatta Kaweesi balumbye muganda we: "Vva k...\nYABADDE aggalawo ggeeti nga yaakayingiza mmotoka mu maka ge, abantu babiri ne bamutuukako. Eyabadde alina emmundu kwe kubuuza nti: Eddy y’ono omutuufu?” Oli n’amuddamu nti ye y’oyo,” olwo amasasi asatu ne gabwatuka okukkakkana nga nnyinimu bamusse.\nOmugenzi Lubega. Ku ddyo, ze densite ze\nDouglas Lubega 44, abadde omumyuka w’omubazi w’ebitabo mu kkampuni ya Agro Max ‘U’ LTD esangibwa e Luteete ku luguudo lw’e Gayaza ye yattiddwa mu ngeri eno nga tafunye na mukisa gwa kwerwanako mu ekiro ekyakeesezza olwa Mmande.\nEttemu lino lyabadde Salaama mu zooni ya Kifamba mu munisipaali y’e Makindye omugenzi gy’abadde abeera.\nIsma Kasule ow’ebyokwerinda mu kitundu, yategeezezza nti Lubega yakomyewo ku ssaawa nga 9:30 ez’ekiro ng’ali mu mmotoka nnamba UAF 611D Corona kibina ng’alimu n’omuwala ateeberezebwa okubeera muganzi we.\nLubega bwe yatuuse ku ggeeti n’avaamu n’aggulawo ggeeti n’ayingiza emmotoka era yabadde akomyewo okuggalawo ggeeti abatemu kwe kubasanga ku ggeeti nga bamulinze omu n’ayita munne nti “Eddy y’ono mmukube? Oli n’addamu nti ye.\nAmangu ddala ne bamukuba amasasi n’agwa mu mulyango n’afiirawo.\nKasule agamba nti abamu ku baliraanwa ba Lubega baawulidde ng’omuwala omugenzi gwe yabadde naye alaajanira abatemu nti temumutta mumusonyiwe era bwe baamaze okumukuba amasasi n’agwa wansi ne bagenda n’omuwala.\nAbatuuze abaalabye omuwala baagambye nti yabadde asibye ebiswayiiri.\nOmwogezi wa poliisi, Emillian Kayima (ku kkono) ne Rogers Rwegabira (ku ddyo) e Salaama we battidde Lubega. Abapoliisi nga bayingira mu nnyumba omugenzi mw’abadde asula e Salaama. Omugenzi Lubega Densite za Lubega. Maneja wa Agro Max attiddwa\nOmwogezi wa poliisi mu Kampala n’emiriraano, Emillian Kayima yagambye nti kiteeberezebwa nti omuwala Lubega gwe yabadde naye mu mmotoka wadde ayinza okubeera muganzi we naye kirabika yabadde mu kkobaane ly’okumutta era batandise omuyiggo abayambeko okubabuulira omutemu.\nYayongeddeko nti omugenzi Lubega baamukubye amasasi asatu ng’abiri baagamukubye mu kifuba, erimu ku mutwe ne ligaaniramu era yafiiriddewo.\nWabula n’okutuuka olunaku lw’eggulo baabadde bakyanoonya aba famire ya Lubega.\nAbadde talina mukyala wa nkalakkalira era nga ne we baamuttidde omulambo gwe gwasangiddwa ne kondomu ssaako paketi ya sigala.\nKayima yeewuunyizza abatemu bano abasse Lubega ababadde bakozesa emmundu y’ekika kya pisito okubeera ng’omugenzi tebaamututteko kintu na kimu okuggyako amasimu ge.\nEnju ye abatemu tebaagiggudde kutwala bintu birimu era poliisi ye yagimenye nga n’emmotoka baalese bagiggyeeko n’amataala.\nOmugenzi abadde asula ku nnyumba za Rogers Rwegabira ku Salaama mu zooni ya Kifamba mu Makindye wabula naye yabadde tamanyi bimukwatako nnyo wadde omulimu omutuufu gw’akola.\nAbapoliisi nga bayingira mu nnyumba omugenzi mw’abadde asula e Salaama.\nEttemu lino lyawalirizza n’omuduumizi wa poliisi mu Kampala n’emiriraano, Frank Mwesige okutuukako mu kitundu kino wabula ng’abatuuze baabadde beemulugunya nti ettemu ly’emmundu lisusse okwetooloola Kampala, wabula poliisi ekyalemeddwa okukwata abatemu abatuufu.\nAduumira poliisi y’e Katwe, Frantile Rwamusayi yagambye nti balina omuvubuka omu ku baliraanwa b’omugenzi gwe yabadde ayogera naye ku ‘WhatsApp’ ssaako omuwala omulala gwe babadde batambuddeko naye emisana be banoonya babayambe mu kunoonyereza.\nVanessa Tandekwire, maneja avunaanyizibwa ku nzirukanya y’emirimu mu kkampuni ya Agro Max Ltd e Luteete omugenzi gy’abadde akolera yategeezezza nti Lubega abadde mukozi waabwe okumala omwaka gumu n’ekitundu.\nAbadde maneja waabwe avunaanyizibwa ku byensimbi. Okufa kwe baakutegedde ku makya ga Mmande, oluvannyuma lw’omuntu gwe bataategedde okukubira akulira kkampuni Ronnie Oved essimu n’amutegeeza ebyabadde biguddewo, kwe kugenda ku poliisi e Katwe n’abaloopera ettemu eryakoleddwa ku mukozi we.\nAgro Max ‘U’ LTD\nKasirye Ggwanga alaze ekyapa ky'ettaka erikaayanirwa\nGwe bakutte n'enjaga akojobye mu mpale\nLukwago atuuyanidde mu kabangali ya poliisi\nAbadde anoonya ebyendola bamuyulizza engoye


Radoje Domanović (Mukutulansanja 16, 1873 – Muwakanya 17, 1908) yali muwandiisi omu Sabiya, munnamawulireera omusomesa, eyasingibwa okumanyikibwa olw’engero ze ezisomooza.\n1 Ebirombojja obulamu bwe\nEbirombojja obulamu bwe[kyusa | edit source]\nRadoje Domanović yazaalibwa mu kyaalo ekya Ovsište mu masekati g’ggwangalya Sabiya. Yatikkibwamu ssomero eKragujevac, mu Fakaluteya Philosophy ku ttendekero lya Belgrade Univasite, gyeyali asomera olulimi oluSabiya n’emisomo gy’ebyafaayo. Okuva mu 1895 mpaka mu 1898 Domanović yakola nga omusomesa w’olulimi OluSabiya n’ebyafaayo mu maserengeta ga Sabiya.\nMu biseera byeyali omusomesa, yatandika okuwandika engero ze ez’obuliwo. Mu biseera byeyali agolagana n’ab’oludda oluvuganyi, yafiirwa omulimu gwe era nagenda mu Belgrade n’amaka ge. Mu Belgrade, weyatandikira ogw’obunnamawulire mu bibinja by’obufuzi eby’enjawulo nga abawandiikira ebitabo eby’obufuzi nengero ezisomooza era nga omwo mweyayanjaliza obulyake n’obulimba obw’abakulembeze. Radoje yatandika okumanyibwa ennyo weyatongoza engero ze eziyitibwa “Omukulembeze” (1901) ne “Stradija“ (1902). Yamanyikibwa nyo nga omu ku bawakanya ekisinde ekya Obrenović n’obukulembeze bwabwe, olwensonga nti yali teyeluma ntama.\nOluvanyuma lw’amaje okuwamba entebe mu 1903, Domanović yawebwa obubaka okuva mu kitongole eky’eby’okusoma, wamu nne gavumenti empya, era nga bamukiliza okugenda mu Girimane okusoma eby’obukugu okumala omwaka gumu era nga yagumalira mu kibuga kya Munich. Bweyadda eSabiya, eky’ennaku enyingi Radoje teyasanga nkyukakyuka yonna mu ggwanga. Awo weyatandikira okuwandika akatabo ke ak’obufuzi akayitidwa, “Stradija”, nga omwo mweyavumilira obutalibwenkanya ne demokulase ennafu eya gavumenti empya, nga wadde okuwandika kwe teyakussaamu maanyi nga eddako.\nRadoje Domanović yafa nga ebulayo dakika asatu okuwela mukaaga ogw’ekiro mu mwezi gwa Muwakanya 17, 1908, ku myaka gya 35, oluvanyuma lw’ebbanga nga alwanyisa ekirwadde kya lubyamira n’akafuba. Ebitabo ebilala byeyawandika ebitaali bitongoze byabulira mu ssematalo w’ensi yonna eyasooka. Olw’omulimu gweyakola ogw’okulwanyisa obulyake, n’amagezi ge, ajjukibwa nga omuwandiisi omuSabiya asingayo mu mulembe ogw’amakumi abiri.\nEbiwandiko[kyusa | edit source]\nEbimu ku biwandiko bya Radoje Domanović biteredwa wano wammanga:\nOkusanyizibwaawo kw’amaddu, 1898\nEnyanja enfu, 1902\nOmulangira Marko, mumassekati g’abaSabiya ogw’okubiri, 1901\nEndowooza y’ente ennume, eya Sabiya, 1902\n↑ "Pulojekiti ya “Radoje Domanović”". domanovic.org.\nWebsite[kyusa | edit source]\nEbiwandiko bya Radoje Domanović mubumalirivu\nBino bigyidwa ku "https://lg.wikipedia.org/w/index.php?title=Radoje_Domanović&oldid=25721"\nLuno olupapula lwasemba okukyusibwamu ku 09:56, 27 Gwakusatu 2021.


Bukedde Online - Mzee Zedde: Yeewuunya bannaddiini abavudde ku mulamwa\nMZEE ZEDDE simanyi oba byendaba nammwe eyo bye mulaba? Neewuunya ensi gyeraga olw’ebikolobero ebitatadde nga biringa ebiranga enkomerero y’ensi.\nFaaza Ssemogerere eyakkirizza ogw'okuzaala mu muwala atanneetuuka\nGgwe tegereza buli kiseera okuwulira nti Omusosodooti gundi yafunyisizza omuwala olubuto, ate olulala n’owulira ne Canon egindi nti ye ali ku gwa kusobya ku muwala atanneetuuka ate oba olyawo ne zireeta pasita gwe bakutte abitebye ku by’okuwamba omuwala n’amutta!\nEkikanga kwekuba nti ebintu bingi bigwawo ne watabaayo ddoboozi livaayo mu nzikiriza ez’enjawulo kuvumirira na kugumya bagoberezi ku baweereza nga bano ababeera bawabye.\nNnalinda Klezia okuvaayo ebeeko ky’eyogera ku Musosodooti eyakkiriza okuzaala mu muwala omwana ate n’asooka okumwegaana naye na buli kati siwulirangayo kanyego.\nNaye nnali nasooka kulinda ddoboozi liva Luweero eryogera ku kikolwa kya Canon gwennalaba nga n’emyaka giwanvuye eyawemuka!\nAbalokole nabo tukyababanja okubaako ky’eboogera ku Paasita w’e Mbikko gwe baayingiza mu by’okuttibwa kw’omuwala agambibwa nti yali na muganzi we ate ng’asoose kuganza na nnyina, laba ebyo.\nMu mateeka g’ensi, omuntu taba na musango okutuusa nga gumusinze n’olwekyo basajja ba Katonda aboogerwako tukitwala nti tebalina misango okutuusa nga basimbiddwa mu kkooti z’amateeka ne bawozesebwa era emisango ne gibamegga.\nWabula kyotosaanye kwerabira nti abantu bano obutafaananako ng’abalala, baasalawo kuweereza Mukama n’olwekyo n’okusongebwamu obusongebwa olunwe nga bateeberezebwa okubaako eby’amazambi bye beenyigiddemu kyennyamiza.\nMu nkola entuufu, abantu nga bano tewali na webandyesemberezza mbeera ebasonzesaamu lunwe lwa kwenyigira mu bikolwa ebikyamu era bwe basongebwamu ennwe, kitegeeza nti tebatuukiridde mu nkola ya mirimu gyabwe, baliko akabuuza kuba Abaganda bagamba nti ‘ awali omukka tewabula muliro”.\nKyannaku abantu abanditulyoye emyoyo ate ffe be basumba okutandika okubalyowa emyoyo! Nazzi kuno abaweereza ba Mukama baalinga bantu ba njawulo era ddala nga bw’omutunuulira olabira ddala nti yayawulibwa era yayitibwa naye abamu ku bantu baffe bano omutunuulira n’osoberwa.\nNaddala abasajja mu kkanisa oba Eklezia mwali olumukwasa endiga, atandikira awo okweroboza, asumulula emu kw’emu ne wewuunya ddala oba omuntu ng’ono omukono gwa Katonda gubeera ku ye.\nAmasinzizo mangi Katonda tagaliimu olw’abagakulira okwenyigira mu bintu ebimunyiiza kyokka abagoberezi ne bagenda mu maaso n’okugoberera omuntu ng’ono eyava edda ku mulamwa.\nNze kye ndaba, bangi ku bantu bano tebalina kuyitibwa kwa Mukama kuweereza ky’ova olaba nga tebakwatibwa nsonyi kwenyigira mu bikolwa ebyesittaza n’okuleeta ebbala ku mubiri gwa Kristo.\nWadde mukama waffe yagamba nti alikomawo okunona ekkanisa eteriiko bbala wadde olufunyiro, abakulu bano ekkanisa bagitaddeko ebbala eddene nga bayita mu bikolwa byabwe.\nNdowooza ekiseera kituuse bekikwatako okuddamu okwetegereza ennyo abantu abayingira mu buweereza bwa Katonda kuba ekituufu kiri nti abamu ku bo beenoonyeza bya nsi era obuweereza babweyambisa kufuna kyakulya na kweyagala kwa nsi.\nOkusunsula abantu bano kyandibadde kyangu naye ate bw’otunula ku baweereza ku ludda lw’Abalokole engeri gyebayingiramu obuweereza kiba kizibu okubasunsula kubanga abamu bagamba nti Mukama abalabikira n’abafukako amafuta g’obuweereza olwo ani ayinza okubabuuza nga bafukiddwako amafuta?\nBapasita abamu baagaana okubaako ekibiina kyonna mwe bagwa ekyandibalung’amizza ku nkola y’emirimu gyabwe era bwe weetegereza, Bapasita nga bano basongebwamu nnyo ennwe olw’engeri gyebakolamu emirimu gyabwe.


Minisita Kasaija nábabaka beeyogeredde ebisongovu ku lw’endagano yémmwanyi | Dembe FM 90.4\nMinisita Kasaija nábabaka beeyogeredde ebisongovu ku lw’endagano yémmwanyi\nBya Prossy Kisakye ne Benjamin Jumbe,\nAbabaka ba palamenti abatuula ku kakiiko ak’eby’obusubuzi bewunyiza bwebakitegedde nti gavumenti yakola endagano ye mwanyi nemusiga nsimbi nga tesoose kwetegereza oba yali akozeeko ekatala eryamuweebwa.\nKino kidiridde Charles Byarugaba,omukungu okuva mu minisitule ye byensimbi okutegeeza ababaka nti teyasooka kugezesa kampuni ya musiga nsimbi eyaweebwa omulimo gwokugula nokutunda emwanyi ezirimwa kuno.\nWabula mu kwewozako minisita owebyensimbi eyateeka omukono kundagano eno Matia Kasaija abuulidde ababaka nti gavt yali teyetaaga kusooka kugezesa musiga nsimbi oba asobola kuba yyo yali eyagala muntu agenda okwongera omutindo ku mwanyi za Uganda.\nKino kinyiziza ababaka era omubaka wa Jinja North division David Aga Isabirye kwekusaba minisita alekulire kuba alabika takyasobola mirimu wabula minisita Kasaija naye amwambalidde ekireesewo okuwanyisiganya ebisongovu.\nBino we bigidde ngólunaku lweggulo ababaka ba palamenti abakabondo ka NRM bayimiriza endagaano eyakolebwa era ne basabagavt eddemu yetegereze endagano eno.\nAte ye ssabawolereza wa gavt Kiryowa Kiwanuka awakanyiza ebigambibwa nti gavt esuusuuta bamusiga nsimbi abava ebweru abawano ne balekerera.\nKiwanuka bino abyogedde alabiseeko mu kakiiko ke byobusuubuzi okutanya ku bikwata kundagano ye mmwanyi.


Amazima Tegaleeta ‘Mirembe Wabula Kitala’—Matayo 10:34 | Ogw’Okusoma\nBISOME MU Afrikaans Albanian American Sign Language Amharic Amis Angolan Sign Language Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivian Sign Language Boulou Brazilian Sign Language British Sign Language Bulgarian Cakchiquel (Western) Catalan Cebuano Chichewa Chilean Sign Language Chinese (Cantonese) Chinese (Simplified) Chinese (Traditional) Chinese Cantonese (Simplified) Chinese Sign Language Chitonga Chitonga (Malawi) Chitumbuka Chiyao Chol Chuvash Cibemba Cinyanja Colombian Sign Language Croatian Cuban Sign Language Czech Czech Sign Language Dangme Danish Digor Douala Dutch Ecuadorian Sign Language Edo Efik English Estonian Ewe Fijian Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Greek Greek Sign Language Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malawi Sign Language Malay Malayalam Mam Mambwe-Lungu Marathi Maya Mazatec (Huautla) Mbunda Mexican Sign Language Mingrelian Mixe (North Central) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Ponapean Portuguese Portuguese Sign Language Punjabi Quebec Sign Language Quechua (Ancash) Quechua (Bolivia) Romanian Romanian Sign Language Russian Russian Sign Language Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Venezuelan Sign Language Vietnamese Waray-Waray Wolaita Xhosa Yoruba Zande Zapotec (Isthmus) Zimbabwe Sign Language Zulu\n“Temulowooza nti nnajja kuleeta mirembe ku nsi; sajja kuleeta mirembe wabula ekitala.”—MAT. 10:34.\nENNYIMBA: 123, 128\n“Ekitala” Yesu kye yagamba nti yandireese kye ki?\nOyinza otya okusigala ng’oli mwesigwa eri Yakuwa ng’ab’eŋŋanda zo bakuziyiza?\nKiki ekiyinza okukuyamba ng’omu ku b’eŋŋanda zo avudde ku Yakuwa?\n1, 2. (a) Mirembe ki gye tulina leero? (b) Lwaki tetusobola kuba mu mirembe mu bujjuvu leero? (Laba ekifaananyi waggulu.)\nFFENNA twagala okubeera mu mirembe nga tetulina bitweraliikiriza. Nga kitusanyusa nnyo okuba nti Yakuwa Katonda atuwa “emirembe” egituyamba obuteeraliikirira! (Baf. 4:6, 7) Ate era olw’okuba twewaayo eri Yakuwa, tuli mu “mirembe ne Katonda,” kwe kugamba, tulina enkolagana ennungi naye.—Bar. 5:1.\n2 Kyokka ekiseera kya Katonda okutuwa emirembe mu bujjuvu tekinnatuuka. Olw’okuba tuli mu nnaku ez’enkomerero, waliwo ebizibu bingi ebisobola okutuleetera okweraliikirira era twetooloddwa abantu abakambwe. (2 Tim. 3:1-4) Ate era tulina okulwanyisa Sitaani n’enjigiriza ze ez’obulimba. (2 Kol. 10:4, 5) Kyokka okusingira ddala ekintu ekiyinza okutumalako emirembe be b’eŋŋanda zaffe abatali baweereza ba Yakuwa. Abamu ku bo bayinza okuvumirira enzikiriza yaffe, okugamba nti tuleetawo enjawukana mu maka, oba okututiisatiisa nti bajja kutwabulira singa tetulekera awo kusinza Yakuwa. Twanditutte tutya okuyigganyizibwa okuva mu b’eŋŋanda zaffe? Tuyinza tutya okukwaŋŋanga?\nTWANDITUTTE TUTYA OKUYIGGANYIZIBWA OKUVA MU B’EŊŊANDA ZAFFE?\n3, 4. (a) Enjigiriza za Yesu zandireseewo mbeera ki mu bantu? (b) Okusingira ddala ddi lwe kyandibadde ekizibu okugoberera Yesu?\n3 Yesu yali akimanyi nti enjigiriza ze zandireeseewo enjawukana mu bantu era nti abagoberezi be kyandibadde kibeetaagisa okuba abavumu okusobola okusigala nga bamugoberera nga bayigganyizibwa. Okuyigganyizibwa okwo kwandikutte ku nkolagana eriwo wakati w’ab’eŋŋanda. Yesu yagamba nti: “Temulowooza nti nnajja kuleeta mirembe ku nsi; sajja kuleeta mirembe wabula ekitala. Nnajja okwawukanya omwana ne kitaawe, omuwala ne nnyina, muka mwana ne nnyazaala we. Mu butuufu, abalabe b’omuntu banaabanga ba mu nnyumba ye.”—Mat. 10:34-36.\n4 Yesu bwe yagamba nti “Temulowooza nti nnajja kuleeta mirembe,” yali ayagala abamu ku baali bamuwuliriza balowooze ku kusoomooza kwe bandifunye nga bafuuse abagoberezi be. Obubaka bwe bwandireeseewo enjawukana mu bantu. Kyo kituufu nti ekigendererwa kya Yesu kyali kya kuyigiriza bantu amazima agava eri Katonda, so si kuleetawo njawukana mu bantu. (Yok. 18:37) Wadde kiri kityo, wandibaddewo okusoomooza okw’amaanyi ng’abantu abamu bakkiriza amazima kyokka nga mikwano gyabwe n’ab’eŋŋanda zaabwe bagaanye okugakkiriza.\n5. Kizibu ki abagoberezi ba Yesu kye bafunye, naye baganyuddwa batya?\n5 Yesu yakiraga nti ekimu ku bizibu abagoberezi be kye bandifunye kwe kuyigganyizibwa ab’eŋŋanda zaabwe. (Mat. 10:38) Bangi ku bayigirizwa ba Yesu bajeregebwa era baboolebwa ab’eŋnanda zaabwe. Wadde kiri kityo, bafunye emikisa mingi nnyo.—Soma Makko 10:29, 30.\n6. Kiki kye tusaanidde okujjukira singa ab’eŋŋanda zaffe bagezaako okutulemesa okusinza Yakuwa?\n6 Ab’eŋŋanda zaffe ne bwe baba bagezaako okutulemesa okuweereza Yakuwa, tusaanidde okweyongera okubaagala. Kyokka Katonda ne Yesu be tulina okusinga okwagala. (Mat. 10:37) Tusaanidde okukijjukira nti Sitaani ayagala okukozesa okwagala kwe tulina eri ab’eŋŋanda zaffe okutuleetera okuva ku Yakuwa. Kati ka tulabeyo embeera ezisobola okuleetawo okusoomooza wakati waffe n’ab’eŋŋanda zaffe, n’engeri gye tuyinza okuzaŋŋanga.\nNGA MUNNO MU BUFUMBOTASINZA YAKUWA\n7. Abo abalina bannaabwe mu bufumbo abatali bakkiriza basaanidde kutunuulira batya embeera gye balimu?\n7 Bayibuli egamba nti abo abayingira obufumbo “bajja kubonaabona mu mibiri gyabwe.” (1 Kol. 7:28) Munno mu bufumbo bw’aba nga tasinza Yakuwa, okubonaabona okwo kuyinza okuba okungi n’okusingawo. Wadde kiri kityo, embeera gy’olimu osaanidde okugitunuulira nga Yakuwa bw’agitunuulira. Okuba nti munno tasinza Yakuwa, tekyandikuleetedde kwawukana oba okugattululwa naye. (1 Kol. 7:12-16) Wadde ng’omwami atali mukkiriza tatwala bukulembeze mu by’omwoyo, alina okussibwamu ekitiibwa kubanga gwe mutwe gw’amaka. Mu ngeri y’emu, omukazi atali mukkiriza, omwami we omukkiriza asaanidde okumulaga okwagala n’okumufaako.—Bef. 5:22, 23, 28, 29.\n8. Bibuuzo ki by’oyinza okwebuuza singa munno mu bufumbo akuteerawo amateeka ku ngeri gy’oweerezaamu Yakuwa?\n8 Watya singa munno mu bufumbo akussaako amateeka ku ngeri gy’oweerezaamu Yakuwa? Ng’ekyokulabirako, omwami wa mwannyinaffe omu yamuwa ennaku mu wiiki z’alina okugenda okubuulira. Bwe weesanga mu mbeera ng’eyo, weebuuze: ‘Ddala munnange aŋŋamba kulekera awo kusinza Yakuwa? Bwe kiba nti si bwe kiri, nsobola okukola nga bw’aŋŋambye?’ Obutaba mukakanyavu kisobola okukuyamba okwewala okuleetawo obukuubagano mu maka go.—Baf. 4:5.\n9. Abakristaayo bayinza batya okuyigiriza abaana baabwe okussa ekitiibwa mu muzadde waabwe atali mukkiriza?\n9 Si kyangu kutendeka baana, nnaddala nga munno mu bufumbo si mukkiriza. Ng’ekyokulabirako, osaanidde okuyigiriza abaana bo okugondera ekiragiro kya Katonda kino: “Kitaawo ne nnyoko obassangamu ekitiibwa.” (Bef. 6:1-3) Naye watya singa munno mu bufumbo takolera ku mitindo gya Bayibuli egikwata ku mpisa? Gwe ssaawo ekyokulabirako ekirungi ng’omussaamu ekitiibwa. Essira lisse ku ngeri ze ennungi era musiime. Weewale okwogera obubi ku munno mu maaso g’abaana bammwe. Mu kifo ky’ekyo, yamba abaana bo okukiraba nti buli muntu yeesalirawo okusinza Yakuwa oba obutamusinza. Empisa z’abaana bo ennungi zisobola okuleetera munno mu bufumbo okwagala okusinza Yakuwa.\nKozesa buli kakisa k’ofuna okuyigiriza abaana bo amazima agali mu Bayibuli (Laba akatundu 10)\n10. Abazadde Abakristaayo bayinza batya okuyigiriza abaana baabwe amazima nga munnaabwe mu bufumbo si mukkiriza?\n10 Ebiseera ebimu munno atali mukkiriza ayinza okwagala abaana bammwe beenyigire mu mikolo egy’ekikaafiiri oba bayigirizibwe enjigiriza z’amadiini ag’obulimba. Abaami abamu bayinza okugaana bakyala baabwe Abakristaayo okuyigiriza abaana baabwe Bayibuli. Mu mbeera ng’eyo, omukyala Omukristaayo akola kyonna ekisoboka okuyigiriza abaana be amazima agali mu Bayibuli. (Bik. 16:1; 2 Tim. 3:14, 15) Ng’ekyokulabirako, omwami w’omukyala Omujulirwa wa Yakuwa ayinza okumugaana okuyigiriza abaana baabwe abato Bayibuli oba okubatwala mu nkuŋŋaana. Wadde nga tajeemera kiragiro kya mwami we ekyo, asobola okweyongera okukozesa akakisa konna k’afuna okuyamba abaana be okuyiga ebikwata ku Yakuwa n’okubayamba okuba n’empisa ennungi. (Bik. 4:19, 20) Kya lwatu nti ku nkomerero ya byonna, abaana be balina okwesalirawo obanga banaasinza Yakuwa oba nedda.—Ma. 30:19, 20. *\nAB’EŊŊANDA ABATAAGALAOWEEREZE YAKUWA\n11. Kiki ekiyinza okuleetawo obuzibu wakati wo n’ab’eŋŋanda zo abatali Bajulirwa ba Yakuwa?\n11 Kiyinzika okuba nti waayita ekiseera nga tonnategeeza ba ŋŋanda zo nti okuŋŋaana wamu n’Abajulirwa ba Yakuwa. Naye okukkiriza kwo bwe kweyongera okunywera, wakiraba nti walina okubategeeza ku nzikiriza yo. (Mak. 8:38) Bwe kiba nti ekyo kyaleetera ab’eŋŋanda zo abatali Bajulirwa ba Yakuwa okutandika okukuyigganya, laba by’oyinza okukola okukendeeza ku kuyigganyizibwa okwo era n’osigala ng’oli mwesigwa eri Yakuwa.\n12. Kiki ekiyinza okuleetera ab’eŋŋanda zaffe abatali bakkiriza okutuziyiza, era kiki ekisobola okutuyamba obutabanyiigira?\n12 Weeteeke mu bigere by’ab’eŋŋanda zo. Wadde ng’okuyiga amazima agali mu Bayibuli kyakuleetera essanyu lingi, ab’eŋŋanda zo bayinza okuba nga balowooza nti wabuzaabuzibwa oba nti wayingira akadiinidiini. Olw’okuba tuba tetukyakuliza wamu nabo ennaku ze batwala ng’enkulu, bayinza okukitwala nti tetukyabaagala. Bayinza n’okulowooza nti obulamu bwaffe buli mu kabi. Tusaanidde okweteeka mu bigere byabwe era ne tufuba okubawuliriza obulungi tumanye ebibeeraliikiriza. (Nge. 20:5) Omutume Pawulo yafuba okutegeera “abantu aba buli ngeri” asobole okubabuulira amawulire amalungi, era naffe ekyo kisobola okutuyamba.—1 Kol. 9:19-23.\n13. Tusaanidde kwogera tutya n’ab’eŋŋanda zaffe abatali bakkiriza?\n13 Yogera nabo mu ngeri ey’obukkakkamu. Bayibuli egamba nti: “Ebigambo byammwe bulijjo bibeerenga bya kisa.” (Bak. 4:6) Tusaanidde okusaba Yakuwa okutuwa omwoyo gwe omutukuvu tusobole okwoleka ekibala kyagwo nga twogera n’ab’eŋŋanda zaffe. Tetusaanidde kudda awo kuwakanya buli njigiriza yaabwe enkyamu. Bwe boogera oba bwe bakola ebintu ebitulumya, tusaanidde okukoppa abatume. Pawulo yawandiika nti: “Bwe batuvuma, ffe tubaagaliza mikisa; bwe tuyigganyizibwa, tugumiikiriza; bwe twogerwako obubi, ffe twogera na kisa.”—1 Kol. 4:12, 13.\n14. Birungi ki ebivaamu singa tweyongera okweyisa obulungi?\n14 Weeyongere okweyisa obulungi. Wadde ng’okwogera obulungi n’ab’eŋŋanda zaffe kirungi, empisa zaffe ennungi zisobola okubakwatako ennyo n’okusingawo. (Soma 1 Peetero 3:1, 2, 16.) Engeri gye tutambuzaamu obulamu bwaffe esaanidde okuyamba ab’eŋŋanda zaffe okukiraba nti Abajulirwa ba Yakuwa baba n’amaka agalimu essanyu, balabirira bulungi abaana baabwe, balina empisa ennungi, era nti obulamu bwabwe bulina ekigendererwa. Ne bwe kiba nti ab’eŋŋanda zaffe tebakkirizza mazima, kituleetera essanyu okukimanya nti bwe tusigala nga tuli beesigwa, tusanyusa Yakuwa.\n15. Tuyinza tutya okwetegekera embeera eziyinza okuleetawo obukuubagano?\n15 Lowooza ku ebyo ebiyinza okubaawo. Lowooza ku mbeera eziyinza okuvaako obuzibu n’engeri gy’oneeyisaamu. (Nge. 12:16, 23) Mwannyinaffe ow’omu Australia yagamba nti: “Ssezaala wange yali tayagalira ddala Bajulirwa ba Yakuwa. Bwe twabanga tugenda okumukyalira, nze n’omwami wange twasookanga ne tusaba Yakuwa atuyambe obutamuddamu bubi ng’ayogedde naffe bubi. Twalowoozanga ne ku bye tunaanyumya naye okukakasa nti tebyandireeseewo bukuubagano. Okuva bwe kiri nti buli lwe twamalanga ekiseera ekiwanvu naye yatandikanga okukaayana ku by’eddiini, twakendeeza ku budde bwe twamalanga nga tumukyalidde.”\n16. Kiki ekiyinza okukuyamba ng’owulira bubi olw’ab’eŋŋanda zo obutaba basanyufu olw’okuba oweereze Yakuwa?\n16 Kyo kituufu nti tosobola kwewalira ddala kufuna butakkaanya na ba ŋŋanda zo abatali bakkiriza. Oluusi ekyo kiyinza n’okukuleetera okuwulira obubi kubanga oba oyagala nnyo ab’eŋŋanda zo era nga bulijjo obadde ofuba okukola ebibasanyusa. Singa weesanga mu mbeera ng’eyo, kakasa nti weeyongera okwagala Yakuwa okusinga ab’eŋŋanda zo. Bw’okola bw’otyo, kisobola okuyamba ab’eŋŋanda zo okukiraba nti okukolera ku misingi gya Bayibuli nsonga ya bulamu na kufa. Osaanidde okukijjukira nti tosobola kukaka balala kukkiriza mazima. Mu kifo ky’ekyo, baleke bakirabe nti okuweereza Yakuwa kirimu emiganyulo mingi. Olw’okuba Katonda waffe alina okwagala kungi, abawa eddembe nga naffe lye yatuwa okwesalirawo engeri gye baagala okutambuzaamu obulamu bwabwe.—Is. 48:17, 18.\nOMU KU B’EŊŊANDA ZAFFEBW’ALEKA YAKUWA\n17, 18. Kiki ekisobola okukuyamba ng’omu ku b’eŋŋanda zo avudde ku Yakuwa?\n17 Kituluma nnyo okulaba ng’omu ku b’eŋŋanda zaffe agobeddwa mu kibiina kya Yakuwa oba ng’asazeewo okukivaamu. Kiki ekiyinza okukuyamba okwaŋŋanga embeera eyo?\n18 Weeyongere okuba n’enteekateeka ennungi ey’eby’omwoyo. Weeyongere okunyweza okukkiriza kwo ng’osoma Bayibuli obutayosa, nga weeteekerateekera enkuŋŋaana era n’ozeenyigiramu, nga weenyigira mu mulimu gw’okubuulira, era ng’osaba Yakuwa akuwe amaanyi osobole okugumiikiriza. (Yud. 20, 21) Naye watya singa owulira nti ebintu ebyo obikola kutuusa butuusa luwalo? Toggwaamu maanyi! Bwe weeyongera okukola ebintu ebyo kisobola okukuyamba okutereera. Lowooza ku ekyo ekyatuuka ku muwandiisi wa Zabbuli 73. Yali afunye endowooza embi era ng’asobeddwa nnyo. Naye yasobola okutereeza endowooza ye bwe yagenda mu kifo we baasinzizanga Yakuwa. (Zab. 73:16, 17) Bwe weeyongera okusinza Yakuwa, naawe kisobola okukuyamba.\n19. Tuyinza tutya okulaga nti tusiima okukangavvula okuva eri Yakuwa?\n19 Kkiriza okukangavvula okuva eri Yakuwa. Wadde nga mu kusooka okukangavvula okuva eri Yakuwa kuyinza okuleeta ennaku, ebivaamu bisobola okuganyula bonna nga mwe muli n’omwonoonyi. (Soma Abebbulaniya 12:11.) Ng’ekyokulabirako, Yakuwa atulagira “obutakolagananga” na boonoonyi abateenenya. (1 Kol. 5:11-13) Wadde kiyinza okutuluma, tusaanidde okwewala okukolagana ekiteetaagisa n’ow’eŋŋanda zaffe eyagobebwa mu kibiina. Tusaanidde okwewala okumukubira essimu, okumuweereza mmesegi, oba okuwuliziganya naye nga tukozesa Intaneeti.\n20. Tusaanidde kuba na ssuubi ki?\n20 Sigala ng’olina essuubi. Okwagala “kusuubira ebintu byonna,” nga muno mwe muli n’okusuubira nti oboolyawo lumu omwonoonyi ajja kukomawo eri Yakuwa. (1 Kol. 13:7) Bw’okiraba nti waliwo ekiraga nti ow’eŋŋanda zo eyagobebwa mu kibiina ayagala okudda eri Yakuwa, oyinza okusaba Yakuwa amuyambe okufuna amaanyi ge yeetaaga okuva mu Byawandiikibwa asobole okudda eri Yakuwa.—Is. 44:22.\n21. Kiki ky’osaanidde okukola ng’olina obutakkaanya n’ab’eŋŋanda zo olw’okuba oli mugoberezi wa Yesu?\n21 Yesu yagamba nti singa twagala omuntu yenna okusinga ye, twandibadde tetumusaanira. Kyokka Yesu yali mukakafu nti abagoberezi be bandisobodde okumunywererako wadde nga bayigganyizibwa ab’eŋŋanda zaabwe. Bwe kiba nti okugoberera Yesu kireeseewo “ekitala” wakati wo n’ab’eŋŋanda zo, weeyongere okusaba Yakuwa akuyambe okwaŋŋanga embeera eyo. (Is. 41:10, 13) Ba mukakafu nti Yakuwa ne Yesu basanyufu olw’okuba oli mwesigwa era nti bajja kukuwa empeera.\n^ lup. 10 Okumanya ebisingawo ku ngeri y’okutendekamu abaana mu maka ng’omu ku bafumbo si mukkiriza laba “Ebibuuzo Ebiva mu Basomi” mu Watchtower eya Agusito 15, 2002.


Bukedde Online - Kabaka bamwanjulidde katikkiro w'amasiro omuggya\nKabaka bamwanjulidde katikkiro w'amasiro omuggya\nSsentebe w'ekyalo asindikiddwa Luzira ku by'okukabassanya omuwala\nOlutalo nga KCCA egoba abafumbira emmere m...\nKABAKA Ronald Mutebi II alagidde Abaganda okukola n’obumalirivu okulaba ng’amasiro g’e Kasubi galabirirwa n’okukulaakulanyizibwa ku mutindo gw’ensi olw’okukuuma ennono n’ebyobuwangwa. Bino yabyogeredde mu Lubiri e Mmengo bwe yabadde ayanjulirwa katikkiro w’amasiro gano omuggya, David Nkalubo ku Lwokusatu nga January 15, 2020 n’agamba nti amasiro gano galaga ekitiibwa kya Buganda, obugunjufu n’obuzira.\nKabaka (wakati) ng'ali ne Katikkiro wa Buganda, Charles Peter Mayiga (ku kkono), Omukulu w'ekika ky'Omusu Omutaka Muyingo, katikkiro w'amasiro omuggya Nkalubo, katikkiro w'ekika ky'Omusu, Zizinga n'abataka abalala nga bali mu Lubiri e Mmengo.\nKABAKA Ronald Mutebi II alagidde Abaganda okukola n'obumalirivu okulaba ng'amasiro g'e Kasubi galabirirwa n'okukulaakulanyizibwa ku mutindo gw'ensi olw'okukuuma ennono n'ebyobuwangwa.\nBino yabyogeredde mu Lubiri e Mmengo bwe yabadde ayanjulirwa katikkiro w'amasiro gano omuggya, David Nkalubo ku Lwokusatu nga January 15, 2020 n'agamba nti amasiro gano galaga ekitiibwa kya Buganda, obugunjufu n'obuzira.\n"Amasiro ga Bassekabaka ag'e Kasubi n'amalala gonna gatulaga ekitiibwa kya Buganda, obugunjufu, obuzira n'obumalirivu Bassekabaka bwe baalaga nga bazimba n'okulwanirira Obwakabaka.\nNaffe nno tulina okukola n'obumalirivu okulaba ng'amasiro gano tugalabirira, tugakuuma n'okugakulaakulanya. Amasiro gano n'amalala, bifo bya bulambuzi era ebisobola okuyingiza ensimbi mu ggwanga lyaffe." Kabaka bwe yalagidde.\nKabaka yeebazizza katikkiro w'amasiro gano eyawummudde, Ssaalongo Herbert Mulumba olw'obuweereza obulungi n'abo b'abadde aweereza nabo.\nMu kunoonya katikkiro omuggya, Kabaka yategeezezza nga bwe yayita Omutaka Samuel Bulega Muyingo (Omukulu w'ekika ky'Omusu), John Luswata- Taata wa Nnabagereka (kati omugenzi) ne Dan Ssebuggwawo mu Lubiri e Bbanda, omwaka oguwedde ne boogera ku ngeri amasiro gano gye gayinza okuteekebwa ku ddaala ery'enjawulo era n'abeebaza olw'omulimu omukulu gwe bakola.\nKatikkiro wa Buganda, Charles Peter Mayiga yategeezezza nga Nkalubo bw'ajjidde mu kiseera ng'abantu bonna mu Buganda baagala omulimu gw'amasiro guggwe era nabo nga Kabaka be yagukwasa, baagala guggwe naye gutambulira mu mitendera era mu bbanga ttono okusereka kunaaba kutandika.\n"Ssaabasajja Kabaka olubiri lw'e Kasubi Nabulagala, lwe lubiri olukyaliwo olwazimbibwa mu nnono, obuwangwa ne tekinologiya owaffe ow'ekinnansi omulimu ogwakolebwa Katikkiro Mukasa Nsimbe muzzukulu wa Muyingo. Kasubi aggyayo ekifaananyi eky'obusobozi n'obugunjufu bwa bajjajjaffe mu kiseera abeeru we bajjira mu nsi eno. Ate amasiro g'e Kasubi ge gokka mu Buganda awagalamidde Bakabaka abasukka mu omu noolwekyo kifo kikulu mu buwangwa bwaffe," Mayiga bwe yategeezezza.\nOmutaka Muyingo eyawerekeddwaako katikkiro we, Hajji Ashadu Zizinga n'abamu ku bazzukulu yeebazizza Kabaka olw'okumussaamu obwesige era n'amutegeeza nti omuntu gw'amuleetedde amwesiga.\nMu kwogera kwe, Nkalubo yeeyamye okutuukiriza obuvunaanyizibwa obumuweereddwa era nti si waakuswaza bajjajjaabe abaamusooka mu buvunaanyizibwa okusobola okutunda amasiro gano eri ensi yonna.\nKabaka bamwanjulidde katikkiro w'amasiro\nSsematimba akyattunka ne Ssekigozi mu gw'ebiwandiiko by'obuyigirize


Bannamateeka bagenze mu kooti esalewo ku by’endagaano y’emmwanyi – CBS FM\nBannamateeka bagenze mu kooti esalewo ku by’endagaano y’emmwanyi\nBannamateeka Micheal Aboneka ali ku kkono ne Henry Byansi nga begeyaamu oluvannyuma lw’okussaayo omusango mu kooti\nBannamateeka okuli Henry Byansi ne Micheal Aboneka basazeewo okuddukira mu mbuga z’amateeka, nga bagala kooti eyimirize endagaano y’okutunda emmwanyi eyakolebwa wakati wa government ne kampuni ya Uganda Vinci coffee company ltd.\nBannamateeka bano nga nabo balimi ba mmwanyi bawawabidde ssaabawolereza wa government ne kampuni eno, nga bagamba nti wandiba nga waliwo amankwetu agaakolebwa mu kukola y’endagaano eno ekkiriza kampuni emu yokka okugula emmwanyi ku bannauganda.\nEndagaano eno ey’obuwumbi bwa shs 284, yakolebwa nga 10 February, 2022.\nYassibwako omukono minister w’ebyensimbi Matia Kasaija ne musigansimbi omukyala Enrica Penneti nnyini kampuni ya Vinci coffee company, nga ye kampuni yokka eteekeddwa okugula emmwanyi ku bannauganda ezoongereko omutindo era azitunde mu mawanga ga Bulaaya ne Middle east.\nSsaabawolereza wa government Kiryowa Kiwanuka yabadde ku parliament n’agamba, nti endagaano eno tagirabamu buzibu era government sinnetegefu kugikyusa.\nWabula minister w’okusiga ensimbi Evelyn Anite agamba nti endagaano eno erina okuddamu okwetegerezebwa obuwaayiro obumu bukyusibwe.\nWano bannamateeka webasinzidde nebagenda mu kooti nga bagala eyimirizibwe bunnambiro.\nEndagaano eno eyasembyeyo okukolebwa omwaka guno, yabadde nnyongereza ku buwaayiro obulala obuli mu ndagaano ezaasooka okukolebwa mu April wa 2015 ne October wa 2017 wakati wa government ne kampuni eno eya Vinci coffee company ltd ku nsonga yemu.


Bukedde Online - "Mwongere ku nsimbi z'okulwanyisa omusujja'\n"Mwongere ku nsimbi z'okulwanyisa omusujja'\nRichard Nelson ng'ali n'abavuzi b'eggaali.\nOMUKUNGU wa Amerika, Richard Nelson asabye gavumenti ya Uganda okwongera ku mutemwa gw'ensimbi z'eteeka mu nteekateeka y'okulwanyisa omusujja gw'ensiri kubanga abantu okufa obulwadde buno kisaana kikome mu kyasa kino.\nOkuva enteekateeka ya United States President's Malaria Initiative (PMI) lwe yatandika mu Uganda emyaka 15 egiyise, omuwendo gw'abaana abafa nga baakazaalibwa gusse okutuuka ku bitundu 53 ku 100. Mu engeri yeemu n'omuwendo gw'abaana abafa omusujja gw'ensiri abali wansi w'emyaka etaano gukendedde ebitundu 75 ku 100.\nBino Nelson yabifulumizza mu kukuza olunaku lw'omusujja gw'ensiri mu nsi yonna n'ategeeza nti obuyambi Amerika bw'ewa Uganda ebuyisa mu kitongole kyayo kya USAID.\nEkitongole kya USAID obuyambi buno kibuwa Uganda nga kiyita mu kitongole ekirwanyisa endwadde ekya U.S. Centers for Disease Control and Prevention (CDC) nga bakolagana ne minisitule y'ebyobulamu mu Uganda.\nNelson yagambye nti ezimu ku nteekateeka z'okulwanyisa omusujja mulimu okufuuyira era kino ku mutendera ogusooka bakikoze mu disitulikiti okuli: Bugiri, Namutumba, Kibuku, Butaleja, Pallisa, Butebo, Budaka, ne Tororo mu kitundu kya Busoga, Bugwere, ne Bukedi.\nOmutendera ogwokubiri ogutandise olwaleero (April 26) mu disitulikiti okuli; Amolatar, Dokolo, Lira, Kaberamaido, Kalaki, ne Serere mu bitundu bya Teso ne Lango.\nAba Rotary y'e Mengo basiimye omugenzi Kitaka\nEmiranga ng'abantu bakuba eriiso evvannyuma ku mubiri gwa Ssaabasumba\nKirizze ow'e Buyenje bamutenderezza ku by'alese\nAbaddigi banoonya obukadde 192\nObuvune bulemesezza Omar eza ddigi\nAbagwira 6 bakuvuganya ne Bannayuganda mu ddigi.


Okuva 2 LCB - Okuzaalibwa kwa Musa - Awo olwatuuka - Bible Gateway\n2 (A)Awo olwatuuka omusajja ow’omu kika kya Leevi, n’agenda n’awasa omukazi, nga naye Muleevi. 2 (B)Omukazi oyo n’aba olubuto n’azaala omwana mulenzi; naye bwe yalaba nga mwana alabika obulungi ennyo, n’amukwekera emyezi esatu. 3 Naye bwe yatuusa ekiseera nga takyasobola kumukweka, n’amufunira ekibaya eky’ebitoogo, n’akisiigako ebitosi ne koolaasi; omwana n’amuteeka omwo, n’akissa mu bitoogo ku lubalama lw’omugga Kiyira. 4 (C)Mwannyina w’omwana n’ayimiriranga nga yeesuddeko akabanga, alabe ebinaamutuukangako.\n5 (D)Awo muwala wa Falaawo n’aserengeta ku mugga Kiyira okunaaba; abaweereza be abawala ne batambulira ku lubalama lw’omugga; muwala wa Falaawo n’alaba ekibaya mu bitoogo, n’atuma omu ku bawala okukikima, n’akireeta. 6 Bwe yakisaanukulako, n’alabamu omwana. Omwana yali akaaba, n’amusaasira nnyo, n’agamba nti, “Ono y’omu ku baana abawere aba Baebbulaniya.”\n7 Awo mwannyina w’omwana n’asembera, n’agamba muwala wa Falaawo nti, “Ŋŋende nkuyitire omulezi w’abaana Omwebbulaniya ajje akumulerere?” 8 Muwala wa Falaawo n’amuddamu nti, “Kale, genda.” Omuwala mwannyina w’omwana oyo bwe yagenda, yaleeta nnyina wa mwana! 9 Muwala wa Falaawo n’agamba nnyina w’omwana nti, “Twala omwana ono omunderere, nnaakusasulanga.” Omukazi oyo n’atwala omwana n’amulera. 10 Omwana bwe yakula, n’amutwalira muwala wa Falaawo, n’afuuka omwana wa muwala wa Falaawo. N’amutuuma erinnya Musa, n’agamba nti, “Kubanga namuggya mu mazzi.”\nMusa Addukira e Midiyaani\n11 (E)Awo olwatuuka, Musa ng’amaze okukula, n’agendako mu bantu be Abaebbulaniya, n’alaba emirimu emikakanyavu gye baali bakozesebwa. N’alaba Omumisiri ng’akuba Omwebbulaniya, omuntu ow’omu baganda be. 12 Awo Musa n’amagamaga, bwe yalaba nga teri muntu mulala amulaba, n’akwata Omumisiri n’amutta, n’amukweka mu musenyu. 13 (F)Bwe yaddayo enkeera, n’alaba abasajja babiri Abaebbulaniya nga balwana. N’abuuza oyo eyali asobezza nti, “Lwaki okuba Mwebbulaniya munno?” 14 (G)Omusajja n’amuddamu nti, “Ani eyakulonda okuba omufuzi waffe era omulamuzi waffe? Oyagala kunzita nga bwe watta Omumisiri?” Musa n’atya, n’ayogera mu mutima gwe nti, “Ekintu kye nakola kirabika kyategeerebwa.”\n15 (H)Awo Falaawo bwe yakiwulira, n’agezaako okutta Musa. Naye Musa n’aviira Falaawo, n’addukira mu nsi ya Midiyaani;[a] n’atuula awali oluzzi. 16 (I)Waaliwo kabona mu Midiyaani eyalina abaana be abawala musanvu, ne bajja okusena amazzi bajjuze ebyesero banywese endiga za kitaabwe. 17 (J)Kyokka ne wabaawo abasumba ne bajja ne babagobawo; naye Musa n’asituka n’abalwanirira, n’anywesa endiga zaabwe.\n18 (K)Abawala bwe baddayo eka eri kitaabwe Leweri,[b] n’ababuuza nti, “Nga mukomyewo mangu leero?” 19 Ne bamuddamu nti, “Omusajja Omumisiri atulwaniridde ng’abasumba batujoogereza; y’atusenedde n’amazzi n’anywesa ekisibo kyaffe.” 20 (L)N’abuuza bawala be nti, “Ali ludda wa? Ye lwaki mumuleseeyo? Mumuyite ajje alye ku mmere.”\n21 (M)Musa n’akkiriza. N’abeerera ddala mu maka ga Leweri. Leweri n’awa Musa muwala we Zipola okuba mukyala we. 22 (N)Zipola n’amuzaalira omwana owoobulenzi. Musa n’amutuuma erinnya Gerusomu, ng’agamba nti, “Kubanga ndi mugwira mu nsi etali yange.”\n23 (O)Awo nga wayiseewo ebbanga ggwanvu, kabaka w’e Misiri n’afa. Abaana ba Isirayiri ne basindanga era ne bakaabanga olw’obuddu bwe baalimu, n’okukaaba kwabwe ne kutuuka eri Katonda. 24 (P)Katonda n’awulira okusinda kwabwe. Katonda n’ajjukira endagaano ye gye yalagaana ne Ibulayimu, ne Isaaka ne Yakobo. 25 (Q)Katonda n’atunuulira abaana ba Isirayiri, n’ategeera okubonaabona kwabwe.\n2:15 Midiyaani yali omu ku batabani ba Ibulayimu (Lub 25:2). Abamidiyaani baabeeranga obukiikakkono bwa Sinaayi.\n2:18 Leweri lye lyali erinnya lya Yesero eddala.\n2:1 : Kuv 6:20; Kbl 26:59\n2:2 : Bik 7:20; Beb 11:23\n2:4 : Kuv 15:20; Kbl 26:59\n2:5 : Kuv 7:15; 8:20\n2:11 : Bik 7:23; Beb 11:24-26\n2:13 : Bik 7:26\n2:14 : Bik 7:27*\n2:15 : Bik 7:29; Beb 11:27\n2:16 : a Kuv 3:1 b Lub 24:11\n2:17 : Lub 29:10\n2:18 : Kbl 10:29\n2:20 : Lub 31:54\n2:21 : Kuv 18:2\n2:23 : a Bik 7:30 b Kuv 3:7, 9; Ma 26:7; Yak 5:4\n2:24 : Kuv 6:5; Zab 105:10, 42\n2:25 : Kuv 3:7; 4:31


Luganda News - ugandan online radio\nArchive for ‘Luganda News’\nChristopher Thomas yeetonze\nSaturday, November 2, 2013, 0:00\nBya JOSEPHAT SSEGUYA BBA w’omumbejja Ruth Komuntale ateereddwaako akazito ne yeetonda olw’empisa ensiiwuufu z’azze alaga mu bufumbo bwabwe n’atuuka n’okusaba kkooti ebagattulule nti mukyalawe mwenzi. Omumerika omuddugavu, Christopher Thomas yetondedde Bannayuganda, abantu b’e Toro, famire ya Komuntale ne famire ye mu Amerika n’agamba nti yejjusa olw’okwefuula ng’aliko ekimuwujja n’asamwassamwa n’ebigambo ebiweebuula obufumbo bwabwe obwali...\nAndrew Felix Kaweesi eyabadde asindikiddwa okusoma mu Amerika akomyewo\nTuesday, October 8, 2013, 9:23\nLuganda News, National\nOmuduumizi wa Poliisi mu Kampala, Andrew Felix Kaweesi eyabadde asindikiddwa okusoma mu Amerika akomyewo oluvannyuma lw’okusanga kkoosi gye yagendako yayimirizibwamu oluvannyuma lw’abekibiina kya Republican okulemwa okukkaanya ne Pulezidenti Barack Obama ku ntegeka ze ez’obujjanjabi.\nAndrew Kaweesi agenze kuntedekebwa mu FBI\nSaturday, September 28, 2013, 12:11\nFeatured, Luganda News\nMUDUUMIZI wa poliisi mu ggwanga, Gen Kale Kayihura asindise kipayoppayo aduumira poliisi mu Kampala n’emiriraano Andrew Kaweesi mu Amerika mu ttendekero ly’abakessi ba FBI akuguke mu bukodyo bw’ekikeesi asobole okwang’anga ebikolwa by’ekitujju mu Kampala.. Byeyongere wano:\nTuesday, September 24, 2013, 19:12\nAGAAKAGWAWO: Omusuubuzi Omuyindi ategeerekese nga Patel Katesh (35) awanuse ku akeedi ya Galiraaya ku William Street mu Kampala neyekkata wansi naafiirawo. Kigambibwa nti Patel ono asoose kufuna buttakkaanya ne bakozi banne mu dduuka ly’eddaggala erimanyiddwa nga Good Day Pharmacy. Omulambo gwe gujjiddwawo Poliisi ne gutwalibwa mu ddwaliro e Mulago, ng’okunoonyereza bwe kugenda mu maaso,...\nBeetingi: Abamu abafunira abalala bamuwanda lulusu\nFriday, August 23, 2013, 16:28\nBya DAVID WILLIAMS KIBANGA, VALLY MUGWANYA NE SHABAN LUBEGA BEETINGI kwe kusiba ssente ku mizannyo ng’oteebereza ebinaagivaamu n’ekigendererwa ky’okufunamu ssente. Mu Uganda beetingi yatandika mu 2003 ne kkampuni eyali emanyiddwa nga Great Bet Uganda kyokka okufuuka ow’ettutumu yatandika mu 2007 kkampuni ya Sports Betting Africa (SBA) bwe yatandika okukola. Mu kaseera kano, kumpi buli...\nBungereza eyingidde mu by’Omuzungu wa Black\nFriday, August 23, 2013, 16:26\nBya MARGARET ZIRIBAGGWA NE MARTIN NDIJJO GAVUMENTI ya Bungereza etakula mutwe okuzuula omuzungu David Greenhalgh eyali muganzi wa Bad Black gy’aggya ssente z’ayiwaayiwa. Kino kiddiridde poliisi ya Uganda okuzuula nti talina kkampuni z’amaanyi muno nga bwe babadde basuubira kyokka ng’engeri gy’adiibuudamu ssente yeewuniikiriza. Bad Black mu biseera bye eby’eddembe. Okutuuka ku kino, poliisi y’e...\nNnaabagereka ategese olukung’ana okutumbula embeera z’abantu\nFriday, August 23, 2013, 16:23\nBya Margaret Ziribaggwa NNAABAGEREKA wa Buganda, Sylvia Nagginda ne Kkwiini wa Toro Best Kemigisha bategese olukung’aana gaggadde olugenda okwetabwamu bakyala ba Bakabaka okuva mu Bwakabaka obuli mu Afrika, abambejja wamu n’abakulembeze b’ennono. Olukung’aana luno lwe bagenda okweyambisa okutongoza enkolagana ya Bannaabakyala b’Obwakabaka mu kaweefube w’okutumbula embeera z’abantu. Olukung’aana luno lwakutandika nga September 3 lukomekkerezebwe...\nFriday, August 23, 2013, 16:19\nBya Catherine Lutwama Omuddusi Steven Kiprotich obuwanguzi bwe yatuukako jjuuzi e Moscow ekya Russia abutwaliddeko n’omukulembeze w’eggwanga amukyazizza mu maka ge e Rwakitura ettuntu lya leero. Kiprotich yakawangula emidaali gya zaabu ebiri, ogwasooka gwali mu mpaka za Olympics mu kibuga London e Bungereza mu August 2012 bweyawangula zaabu mu mbiro eza marathon ate naddamu...\nOmuyimbi Iryn Namubiru akomyewo\nMonday, May 27, 2013, 23:33\nOMUYIMBI Iryn Namubiru kyaddaaki akomyewo. Namubiru atuuse ku kisaawe e Ntebe ku ssaawa musanvu ogw’emisana wakati mu by’okwerinda eby’amaanyi. Namubiru awerekeddwaako oluseregende lwa mmotoka ne pikipiki okwolekera Kampala, ku Hotel Africana.\nOmuyimbi Big Eye abaana azaala Bazungu\nSunday, April 28, 2013, 8:57\nOMUYIMBI Big Eye akutte muninkini we Sheilla Patience n’amutwala mu situdiyo ne beekubisa ebifaananyi ng’amuweeweeta olubuto. Olumaze ne yeekubisa n’ebirala ng’akutte abaana b’Omuzungu manya abaana be ne babiteeka ku mukutu gwa Facebook. Omanyi Big Eye ennaku ezo abadde n’ebizibu bingi oluvannyuma lwa kabiite we okulwala ate n’emu ku mmotoka zaabwe n’efuna akabenje n’esaanawo ekyamuleetedde n’okusazaamu lonki ye. Wabula abamu ku bantu abaalabye ebifaananyi bino obwedda bamukeneka nga beewuunya engeri omukazi omukulu gye yeeyambulira mu...


Bukedde Online - Mubiri omunene akugobako endwadde\nabasawo bongedde okutangaaza ku kuzaala omwana...\nObubonero obulaga ng’amafuta oba woyiro by’otadde...\nENDWADDE ezitawaanya abantu zeeyongedde ensangi zino. N'ezaali zimanyiddwa mu bantu abakuze zitawaanya abaana ng'ekirina okukolebwa kunyiikira kukozesa ddagala lya kinnansi erituyamba okutangira endwadde. Evans Kigongo omutuuze w'e Mwera Busujju yagambye nti mubiri omunene ddagala ly'osobola okukozesa okwegobako endwadde eziwerako.\nBw'oba otawaanyizibwa ekigalanga noga mubiri omusajja ajja kukuyamba okutereera. Noga ebikoola obiyenge bigonde mu mazzi amayonjo. Oluvannyuma kenenulamu amazzi onywe ku makya n'olweggulo. Ojja kufuna enjawulo mu lunaku lumu.\nBw'oba tosobola kunywa ddagala ly'oyenze mu mikoola ebibisi ebikoola byonoze obiteeke mu seffuliya obifumbe biggye bulungi ng’otaddemu amazzi matono. Bwe byeseera okumala ebbanga biggye ku muliro olinde biwole onywe ekikopo ku makya n'olweggulo kijja kukolera bulungi ojja kulaba ng’oteredde.\nMu ngeri y'emu bw’ofumba mubiri ono kiyambako okutta obuwuka obuyinza okuba obwobulabe mu lubuto.\nAte ne bwe kiba nga si kigalanga olubuto nga lukuluma bulumi osobola okuyenga mubiri omunene onywe. Akola bulungi mu kukkakkanya obulumi. Omusujja gw’omu byenda nga gukulumbye osobola bulungi okweyambisa mubiri omunene.\nBuli lw’omunywa naddala nga mufumbe ayamba okufulumya ebicaafu ebiba mu lubuto nga ne bwe guba musujja nga gukutawanya gufuluma notereera. Omusujja guno ne bwe guba tegunnakukwata mubiri omunene ayamba okugutangira okukulumba. Yenga onywe buli luvannyuma lwa mwezi


Mukolerere obukadde bwamwe ate mufeeyo okuleka omukululo mu bye mukola, Sekandi - Watchdog Uganda\nOMUMYUKA w’omukulembeze we Ggwanga Edward Kiwanuka Sekandi asabye abantu okufaayo okukola ennyo nga tebebaliridde okusobola okulekawo omukululo nga bavudde mu bulamu bwe Nsi, kyagambye nti kikulu kubanga erinnya terisobola kuggwawo.\nSekandi agamba nti omuntu bwaba akola tasaana kutunuulira oba afunirawa, kubanga ekyo kiyinza okukulemesa okukola ebyandigasizza abantu mu kitundu kyobeeramu, saako ne Ggwanga okutwalira awamu.\nOkwogera bino yabadde Mukono mu kifo ekimanyiddwanga Summer Gardens, bwe yabadde ayitiddwa nga omugenyi omukulu okujagulizaako Rev. Dr. Keefa Sempangi olw’okuweza emyaka 80 nga ono yoomu ku bantu abasooka okulabirira abaana ab’okunguudo, n’abasomesa bangi kubo ne bafuuka abantu ab’obuvunanyizibwa.\nOmumyuka w’omukulembeze Sekandi yagambye nti Sempangi yeewayo nyo mu biseera ebyo omwali ne ntalo, kye yagambye nti tekyali kyangu, ate nga n’abaana bangi baali bafuuse mmomboze olw’abazadde baabwe okubafaako mu ntalo ezatagulataagula eGgwanga mu biseera ebyo.\nYamusiimye olw’omutima gwe yalaga abaana be Ggwanga nga ayita mu kitongole kya Africa Foundation ekisangibwa ku kyalo Ddandira mu munisipaari ye Mukono.\nYagambye nti engeri gye basazeewo okwongera amaanyi mu kitongole kino, Gavumenti egenda kuvaayo eyambeko okutwala mu maaso emirimu gya Africa Foundation, era namuwa ettu lya Bukadde 10 okuva ew’omukulembeze we Ggwanga atasobodde kwetaba ku mukolo guno.\nSempangi mu kwogerakwe yagambye nti wakati nga akola emirimu gy’okuyamba n’okusomesa abaana, yali tatunuulira Ggwanga oba nkula ya mwana yenna kubanga okukola omulimu guno kwali kuyitibwa eri Katonda, nga singa teyakikola ne Katonda teyandimusobozesezza kutuuka ku kyali kati.\nAbantu bangi abasomesebwa Rev. Sempangi omuli Minisita wa mazzi Ronald Kibuule, Ssentebe wa Disitulikiti ye Mukono Andrew Ssenyonga, abasawo abakugu, abapoliisi nabalala bangi.


Bukedde Online - Tukuleetedde ebintu 15 abakazi byebasinga okwagala ku basajja\nTukuleetedde ebintu 15 abakazi byebasinga okwagala ku basajja\nPoliisi olwayingira mu nsonga zaffe baze...\nAbawala boogedde ebisinga okubakuba ku basajja...\n“ABAKAZI twalaba kuba ne bw’olaba akulya obwongo toyogera, omulaba era ssebo ne weegumya kuba nnyabo oli mukazi, mwabitandika bubi abaatusooka.....” Ebyo bye bimu ku bigambo ebiri mu luyimba lwa Mariam Ndagire olwa Abakazi twalaba.\nEbigambo ebiri mu luyimba luno byongera okukakasa nti abakazi bangi abatunuulira abasajja oba abavubuka ne babasikiriza, wadde ng’ebiseera ebisinga basirika ne balinda abasajja abo babagambeko.\nWabula oluusi engeri omusajja gy’aba takimanyi era tekibaawo olwo omukazi n’asigala nga kimulumira muli. Ye Joan 35, ng’akolera mu Kampala embeera efaanana bweti yamususseeko kwe kusalawo okubuulira ku banne bamusalire amagezi.\n“Ku myaka gye nnina mbadde sirabanga musajja ansikiriza nga John.., era buli lwe mmutunulako omutima guntyemuka be ttuu... ne mmera n’olutiko!” Bwatyo Joan bwe yatandise emboozi ng’ali ne banne Maria ne Sarah.\nBannakyala bano baabadde mu bbaala emu ku Centenary Park ku Jinja Road gye baabadde bagenze okwewaamu ku Lwaokutaano akawungeezi. Banne baamuwadde amagezi alabe engeri gy’afuula John mukwano gwe engeri gye bakolera awamu, nti osanga naye (John) anaatandika okumulabawo.\nSarah yatuuse n’okumuwa obukodyo bw’okutonera John obulabo n’okumufaako mu ngeri ey’enjawulo nti olwo ajja kusomera ebbaluwa mu bbaasa.\nWabula baamulabudde ku kabi akayinza okuvaamu naddala ssinga ensonga zino taata w’abaana azimanyaako; anti Joan mufumbo.\nMaria yamubuuzizza nti, “Naye watya nga by’olowooza John tabiriiko? Olaba bw’oswala mu maaso ge? Ate ayinza n’okukulaalaasa mu bakozi banno..” Okusikirizibwa kya butonde era abasajja n’abakazi babeerako abantu ababasikiriza.\nKu ludda lw’abasajja bw’alaba omuwala oba omukazi amulabikidde obulungi kyanguwa okumukwana. Ebisinga okusikiriza abasajja mulimu, obulungi bwa ffeesi, langi, ffi ga, akabina, entumbwe, amaaso n’ebirala ng’ebyo.\nWadde abasajja bangi balowooza nti abakazi basinga kusikirizibwa ssente, naye waliwo ebintu ebisikiriza abakazi, wadde ng’oluusi beesanga nga basirika ne bafa ekimugunyu. Cissy Nannyondo Muzaana abuulirira abawala n’abafumbo ng’abeera Kajjansi agamba nti ng’omusajja bw’alaba omukazi n’amwegomba, n’abakazi balaba abasajja ne babeegomba ng’afuuyirira kanwe waakiri amugambeko.\nMuzaana agamba nti ebimu ku bintu ebisinga okukuba abakazi ku basajja bye bino\n1 Omubiri n’ekiwago. Abakazi bangi baagala omusajja alina ekifuba ekigazi, ennaku zino kye bayita ‘bboodi’.\nBagamba nti ow’ekika Ebisikiriza abakazi ne ‘bagwa amatu’ kino bw’omugwa mu kifuba obeera obuliramu bulungi ekyongera okukuwa emirembe. Kino kye kireetedde abavubuka n’abasajja okugenda mu jjiimu okukola ekifuba kifune ku mubiri n’ebinywa. Ng’oggyeeko ekifuba, abakazi basikirizibwa abasajja abalina emibiri emigumu okusinga abalina egirebera ng’egy’abakazi.\n2 Emibiri gy’abasajja egiriko ebyoya nagyo gisikiriza abakazi. Muno mugenderamu ekirevu, kakoba, emikono n’ebitundu ebirala. Omukazi bw’alaba omusajja alina ebyoya kyongera okumukakasa nti musajja mmekete, okusinga oyo atalinaako kantu. Omukazi bw’ayisa omubiri gwe ku byoya by’omusajja kirina engeri gye kimunyonyoogera era n’afuna n’obwagazi.\nNoolwekyo buli lw’alaba abirina ate ng’alina n’ebintu ebirala by’ayagala kyangu okusikirizibwa.\n3 Ennyambala y’omusajja. Teri mukazi ayagala musajja amala geeyambalira. Omusajja ayambadde n’anyuma asikiriza abakazi. Ate bw’agattako okwekuba akawoowo akalungi kiyitirira.\nOmukazi ne bw’aba tannalaba ku buzito bwa waleti yeesanga agudde amatu. Kino abasajja n’abavubuka Bannakampala baakiyiga, era bangi batengudde abakazi omuli n’abagagga b’omu Kampala ne babawa n’ebyobugagga lwa kwambala bulungi. Bano bafuna engoye ez’ebbeeyi, engatto ne kalonda yenna olwo abakazi bwe babalabako ne bagwa amatu okukkakkana nga babaganzizza.\n4 Obuwanvu nayo nsonga nkulu esikiriza abakazi. Abakazi bakitwala nti omusajja y’ateekwa okuba omukuumi mu mbeera yonna, noolwekyo omusajja bw’abeera omuwanvu era ng’alina n’ekiwago kyangu okulwanirira munne. So nga bwe kiba ku musajja omumpi nga mutono kiyinza okuzibuwala.\nAbakazi era bagamba nti omusajja omuwanvu y’alagika mu bantu era anyumira n’ebyambalo.Abakazi era bakimanyi nti omusajja omuwanvu ne mu nsonga z’ekisenge abeera yeemala bulungi, so ng’omumpi bakitwala nti era abeera mumpi mu mbeera zonna n’ezekisenge.\n5 Obulungi bw’omusajja. Endabika y’omusajja nayo oluusi esikiriza abakazi. Nga bwe waliwo abakazi abalungi mu ffeesi, era n’abasajja bwe batyo. Omusajja alina ffeesi empanvu (dog face) alabika bulungi okusinga owa ffeesi ey’amatama. Abakazi basikirizibwa abasajja abalungi nga bagamba nti bajja kubazaalira abaana abalabika obulungi.\n6 Endabika. Muno otwalira mu langi y’omusajja n’engeri gye yeerabiriramu.\nWaliwo abafi ira ku basajja abaddugavu kagongolo nga bagamba nti bano baba n’amaanyi ga nsusso, so ng’abalala baagala beeru oba owakatakketakke. Engeri gye yeerabiriramu okugeza, bwe kaba kalevu akasala bulungi abamu babeera ne kakoba oba obulevu bwa ‘channel o’, enviiri ng’azifaako kwe kugamba ng’omuwala amutunulako omulundi gumu amalusu n’amira muganda.\n7 Enjogera oba eddoboozi. Lino nalyo lisikiriza naddala bwe liba ddene bulungi ate nga ne nnannyini lyo amanyi engeri y’okulyogezaamu. Kino kisinga kubaawo ku bantu ababeera mu bifo ebimu ebbanga eddene, okugeza nga bakolera wamu mu ofi isi, mu dduuka, abayizi ba yunivasite oba awantu awalala wonna.\nOmuwala n’abeera awo nga buli omusajja oba omuvubuka lw’ayogera awulira asaanawo mu mutima. Ate eddoboozi liyinza obutaba ddene, naye nga nnannyini lyo ayogeza ssimbo era ekisikiriza abamuwulira.\n8 Entambula. Nga bwe guli ku basajja, omukazi n’abayitako ne balaba bw’atambula obulungi, n’abakazi bwe guba. Omusajja atambula obulungi ng’ataddemu ‘esswaga’ asikiriza abawala okusinga atambula ng’asaayirira. Waliwo omusajja atambula obulungi era ng’omukazi buli lw’amulaba amutambulira mu mutima.\n9 Enneeyisa. Waliwo omusajja gw’otunuulira n’omanya nti ddala baamukuza, nga tolimusanga ng’aleekaana mu bibooziboozi ebitaliimu makulu, tolimusanga ng’avaamu ekigambo ekivuma, tatambula ng’alya, tolimuwulira ng’ayogerera waggulu, abeera mukkakkamu mu buli kimu nga naawe bw’oba mukyala toyinza butakubwa olw’ebikolwa by’omusajja oyo.\n10 Obuyonjo bw’omusajja. Omuntu yenna obuyonjo bwe busooka kweyolekera ku byaba ayambadde. Waliwo abasajja ng’okuva ku makya okutuuka akawungeezi abeera muyonjo, essaati ayambala za langi ezitakweka ttaka naye nga toligisanga ng’eddugala.\nBino abalala bye baddugala ebitogi ekikye kiba kiyonjo lubeerera, akagatto akakuba eddagala ne linoga, sitookisi ayambala zitukula, tolimuwulira ng’avaamu akasu ne bwe guba musana nga gusiibye gwememula.\n11 Ekikula ky’amannyo. Ekimu ku bintu ebitera okukuba abakyala ku basajja y’ensengeka y’amannyo gaabwe mu kamwa. Omusajja alina amannyo ageesengeka obulungi ate nga meeru, buli lw’amwenyaamu abamulaba naddala abakazi aleka emitima gyabwe agityemudde.\nEkyo kyokka kimala okufuukuula omukyala era weesanga ng’omukazi ayagala nnyo okukola ebisanyusa omusajja oyo asobole okubeera nga buli kiseera aseka oba amwenyaamu.\n12 Obusanyufu bw’omusajja. Ekitonde ekikazi kyatondebwa nga kyagala nnyo okubeera n’omuntu nga musanyufu era abasajja ababeera abasanyufu buli kiseera balina emikisa mingi obutakaluubirizibwa kufuna bakazi okusinga abo ababeerawo nga ffeesi zibeekapye.\nKy’ova olaba abasajja abayitibwa ‘abaniga’ weesanga nti bawangula emitima gy’abawala oba abakyala ne weewuunya kwe kiva kyokka ng’ensonga eri nti abasajja abo babakolera ebibasanyusa, bazannya nabo n’ebirala ebiringa ebyo.\nNannyondo agamba nti kituufu ensangi zino abakazi bangi abatwalibwa olw’ensimbi, naye emirundi egisinga ojja kwesanga nti ng’oggyeeko ssente, omusajja gw’aganzizza alina ebimu ku bintu ebyo waggulu.\nSsente nkulu mu nsonga z’omukwano kubanga era ojja kwesanga nti omusajja atalinaawo kiyinza okumuzibuwalira okwambala mu ngeri eneesikiriza omukazi. Ojja kwesanga nti omusajja eyeefaako okulabika obulungi era alinamu ne ku kasente akajja okwongera okusikiriza omukazi.\nABATASIKIRIZA TEBAFUNA BABEEZI?\nKizibu omusajja okudiba, era ebiseera ebisinga omusajja bw’abaako omukazi gw’ayagala afuba n’amufuna. Wabula omukazi okukkiriza okuganza oba okufumbirwa omusajja oluusi tekitegeeza nti amusikiriza.\nAbakazi bangi batwalirizibwa olw’omusajja oyo amukwanye okumulaga nti amwagala, olwo ye omukazi n’atafaayo kwebuuza oba nga ddala naye amusikiriza. Emirundi mingi abakazi bafumbirwa abasajja si lwa kusikirizibwa, wabula lwa mbeera ebaawo mu kiseera ekyo, naddala ng’omusajja ali siriyaasi, ate nga n’omukazi ayagala kufumbirwa. Bangi abali mu bufumbo naye ng’omuntu gw’awangaala naye talinaako kintu na kimu kyamusikiriza kumuganza\nEkibbookisi omuli embugo kisattizza...\nEkibbookisi omuli embugo kisattizza ab’e Kalungu


Bukedde Online - Ebbaluwa ya Beti Kamya etabudde bakansala\nEbbaluwa ya Beti Kamya etabudde bakansala\nBavunaaniddwa kwokya ofiisi za Bodaboda 2010...\n‘Emyala egiyita mu katale e Wankulukuku gitusibyeko...\nMINISITA wa Kampala Beti Olive Namisango Kamya yasinzidde mu tteeka lya Kampala Capital City Authority 2010 n'abaga ekiwandiiko ekiwera okwongezaayo ebiteeso ebiba bireeteddwa mu ntuula Loodi Meeya z'aba akubirizza.\nBakansala nga batabukidde mu lukiiko.\nMinisita okuwandiika yabadde ayanukula ebbaluwa eyamuweereddwa olukiiko lwa Loodi Meeya ng’emusaba okujja atangaaze ku biteeso ebyasigala nga tebiwedde ebikwata ku ntambuza ya bodaboda ne takisi mu Kampala.\nEbbaluwa eyawandiikibwa nga January 3, 2018, baabadde baagala minisita atangaaze ku mivuyo gya Bodaboda 2010 n'eggya takisi egigenda mu maaso mu Kampala.\nBeti Kamya yabaanukudde n'abategeeza nti okusinziira ku tteeka lya KCA Act 2010, olukiiko lwa Loodi Meeya terulina buyinza bwongezzaayo nkiiko. Era ebiteeso byonna ebireetebwa ku lupapula birina okuteesezebwako ne biggwa.\nMinisita yannyonnyodde nti, ebiteeso ebiba byongezeddwaayo mu lukiiko, birina kutegekerwa ntuula ez'enjawulo oba mu nkiiko ezaabulijjo ezitali mu tteeka lya KCCA 2010.\nMinisita Kamya mu bbaluwa ye, alambulula nti, olukiiko lwonna olutegekebwa luluhhaamizibwa etteeka lya KCCA enyingo esooka akawaayiro akasooka n’akookubiri. Kamya yategeezezza nti olukiiko lwe baabadde bamuyiseemu terulina kubeerayo okusinziira ku tteeka lya KCCA era lulina okusazibwamu.\nKino kyatabudde bakansala abaabadde mu kkanso ng'ekubirizibwa Loodi Meeya Lukwago ne bagamba nti ekyo ekiwandiiko kya minisita kigendereddwa kuvoola kkanso yaabwe.\nDr. Charles Ouma, akulira ekitongole eky’amateeka mu KCCA yagambye nti minisita bw'aba alagidde nti olukiiko teruli mu mateeka lulina okusazibwamu ekintu bakansala kye baawakanyizza ne bagamba nti tekisoboka.\nOuma yakulembeddemu abakozi banne okuva mu KCCA ne bafuluma mu lukiiko ekyaggye bakansala mu mbeera ne baggala omulyango nga bakulembeddwaamu Faridah Nanyumba owa Lubaga, Happy Nasaasira ne Keneddy Okello ab'e Nakawa.\nKino kyaleeseewo akanyoolagano akaamanyi nga bakansala balwanagana n’abakozi ba KCCA abaabadde bayambibwako poliisi okufuluma olukiiko.\nOluvannyuma abakozi ba KCC bapondoose ne basigala mu kkanso wabula ne bagaana okuddamu okukola omulimu gwonna ku byabadde bigenda mu maaso mu kkanso. Lukwago yawaliriziddwa okusazaamu olutuula oluvannyuma lw’obawandiisi ba kkanso okusa wansi ebikola ne bataddamu kuwandiika kintu kyonna. Bakansala bagambye nti Kamya bino byonna abikola kubeesasuza olw'okugaana okumwegattako bwe yabayita okubatwala ewa Pulezidenti nga n’abatono abakkiriza ate bwe baatuukayo baayomberayo. Baamugambye nti alina okukimanya nti abantu abatuula mu lukiiko balondebwa Bannakampala nga be baba bateeseza.


Bukedde Online - Babbulooka batutte Yanga mu kkooti nga bamubanja ddoola 80,000\nSsente obukadde 135 zitabudde Bryan White...\nOMUGAGGA Mansur Matovu amanyidwa nga Yanga atabuse ne babbulooka abatunda ettaka n’amayumba ne bamutwala mu kkooti nga baagala bamuyimirize okugenda mu maaso n’okukulaakulanya ettaka erisangibwa ku poloti 2 ku luguudo lw’e Namirembe awaali essundirio lya Total nga bagamba nti bamubanja ddoola 82,500 (305,250,000/-) Bakkaanya okubawa ddoola 1,500,000 okugula ekifo kino kyokka n’abawaako ddoola 1,427,500 nga kati bamubanja ddoola 82, 500, okusinziira ku Yanga.\nNga bayita mu bannamateeka baabwe aba Crane Associated Advocates baasabye kkooti eyimirize Yanga ne kkampuni ya DL Property Limited okugenda mu maaso n’okukolera ku ttaka lino okutuusa nga babasasudde ssente ze bakkaanya.\nYanga yagambye nti ettaka yaliggula ddoola 7,000,000 nga nabo yalina okubasasula ddoola 1,500,000 kyokka nga kulina okubaako ssente z’omusolo gw’okugula n’okukola ku mpapula okulaba ng’ebiwandiiko byonna babizza mu mannya ge.\nN’agamba nti ssente babbulooka ze babanja ze zaalina okukola ku misoso gino gyonna. N’agamba nti bwe yazuula nga bayinza obutasasula musolo yasalawo okusigaza ssente zino asobole okusasula omusolo n’ebiwandiiko kyonna nga wano we waavudde olutalo ne batuuka n’okumutwala mu kkooti.\nYagambye nti tajja kubawa wadde ennusu okuva bw’atalina kyababanja kubanga ssente ze babanja zirina kugenda mu Gavumenti era gy’agenda okuzitwala. Yabasabye basse omukono ku kiwandiiko ekimusobozesa okusasula ssente zino okusinga okugenda mu kkooti ne bamuwawaabira.\nN’agamba nti tayinza kukola nsobi kubawa ssente kubanga bwe wabaawo ekitatambudde bulungi yajja okufiirwa ssente ennyingi nga bo tebalina kye bajja kufiirwa nga babbulooka


Bukedde Online - Nkozi etikkidde abayizi 1200 Ssekandi n'abasaba okubeera abakozi abalungi\nEyazze okukuba owa boda akatayimbwa akubye...\nBannaddiini balabuddwa ku mulugube gw'obukulembeze...\nYUNIVASITE y'eNkozi etikidde abayizi 1200 ku mukolo omumyuka wa Pulezidenti Edward kIKiwanuka Ssekandi kw’asinzidde okusaba abatikiddwa okukozesa obukugu bwe bafunye okukyusa ensi yaabwe efuuke ey'omulembe ogweyagaza bannansi.\nGuno gubadde mulundi gwa 23 nga yunivasite eno etikkira abayizi. Omukolo gubadde ku kitebe kyayo ekikulu e Nkozi okumpi n’e Kayabwe ku lw’e Masaka.\nAbayizi 90 baafunye diguli ey’okubiri (masters),700 ne bafuna diguli ezisooka ate abalala baabadde bba dipuloma.\nAsabye abantu okweyambisa entegeka za gavumenti ng’ez’okuwa abavubuka ‘’entandikwa’’ ezimanyiddwa nga ‘’Youth Livelihood Programme wamu n’eza bonna baggaggawale,ez’okutumbula abakazi n’endala okwekulakulanya.\nAsiimye Klezia olw’okutandika yunivasite eno etekomye ku kuyamba kunyweza bya mwoyo byokka kwokka wabula n’okuyamba gavumenti okutuusa obuwereza ku bantu.\nYunivasite eno yakafulumya abayizi 16,000 n’agamba nti engeri gye yimiriddewo ku musingi gw’eddiini kijja kuyamba eggwanga okufuna abakozi abalina empisa.\nAgambye nti gavumenti essa essira ku kutumbula eby’okusoma mu matendekero mu kaweefube w’okufuula Uganda eggwanga eggagga mu bbanga eritali ly’ewala.\nCansala wa yunivasite omusumba John Odama asabye abatikiddwa okuwereza abantu awatali kubasosola n’abasaba okuba eky’okulabirako eri ababala nga beewala enguzi.


Bukedde Online - Ebintu abaagalana bye batya okugamba bannaabwe ne bitta omukwano\nAll Stars ewangudde ekikopo kya Wakiso\n“NG’OMUKYALA yenna waliwo ebintu bye neegomba okubeerako nabyo kyokka nga sisobola kubyetuusaako ate nga n’omwagalwa wange ntya okubimusaba kubanga ayinza okulowooza nti mukuula.\nObw’olumu ηηenda ne nneebuuza oba nga ye tasobola kubeera nga basajja banne abalowooleza ku baagalwa baabwe”, bwatyo Maureen Namukasa ow’e Kasubi bw’anyumya.\nEmbeera eyeefaananyirizaako bw’eti esaasaanidde mu by’omukwano gw’abantu abawera era ng’olwokuba nti babeera batya okwogerezeganya ku nsonga eyo nga balowooza nti kiyinza okusaanyaawo enkolagana yaabwe, kibanguyira okugeraageranya abaagalwa baabwe n’abantu abalala ekintu ekitta omukwano.\nRebecca Kiziiri Mayengo abudaabuda abaagalana e Bukoto annyonnyola nti obuzibu bwonna mu mukwano buviira ddala ku butabeera mwerufu eri munno mu kiseera nga muli mu mukwano.\nOno annyonnyola nti w’osalirawo okutandika enkolagana ey’omukwano ne munno, wandibadde ng’ate okutya okukendeeza okusobola okukwatagana obulungi.\nOno annyonnyola nti buli kimu kitandikira ku kubeera ba mikwano era nga kino wadde abaagalana abasinga bakibuusa amaaso, guno gwe gwandibadde omusingi gw’enkolagana y’omukwano ey’obuwangaazi.\nENSOBI ABAAGALANA ZE BAKOLA EZITTA OMUKWANO\nWaliwo ebintu bingi abaagalana bye bakola nga balowooza bakuuma enkolagana yaabwe kyokka olw’okuba nti bisigala bibaluma mu mitima gyabwe, bakomekkereza ng’ate basaanyizzaawo enkolagana eno.\nKuno kuliko; Okutwala eky’okutya munno ng’okumuwa ekitiibwa. Mu kino nno, bangi batuuka n’okukola bye bataagala olw’okuba batya okuwakanya oba okuluηηamya abaagalwa baabwe mu kulowooza nti munne ayinza okumutwala ng’amuyisaamu amaaso.\nOkusirikira ebibaluma. Kino abasinga balowooza nti kigonjoola bingi kyokka ssinga kikolebwa ekiseera ekinene, bakomekkereza beekyaaye era mu ngeri eno, enkolagana yaabwe n’esaana wo.\nOkutya okuyiiyiiza omukwano nga basuubira nti omwagalwa waabwe ayinza okutandika okubalowooleza okwenda.\nOkubeerako kye basaba abaagalwa baabwe mu kulowooza nti bajja kutunulirwa ng’abalina ebigendererwa ebirala.\nBano oluusi ne bwe bafuna obuzibu, basala amagezi gonna okubwetaasa awatali kunyenya ku baagalwa baabwe.\nOkukweka ebikwata ku famire zaabwe; Abantu abamu tebayogerera ddala bikwata ku famire zaabwe, ekireetawo okwekengera era ekivaamu mukwano kufa. Okukweka abaana be wazaala.\nWaliwo gw’ogamba naddukirawo naye ate bangi be tulabye nga bakigumira, omukwano ne gugenda mu maaso.\nENSOBI ZINO ZITTA ZITYA OMUKWANO?\nMayengo annyonyola nti ensobi zino abamu bayinza okuzitunuulira ng’ekitono kyokka nga kino bw’obeera okigayaaliridde kisobola okuvaako omukwano gwammwe okusaanawo mu ngeri zino; Zitta ekitiibwa n’okwesigaηηana bulyoomu ky’aba awa munne olw’ensonga nti batandika mpola okugeraageranya oyo gwe baalina n’abalala be baalaba ng’abasinga. Ezimu ku nsobi zino zizaala emize egy’obwenzi n’okwegomba.


Ekimuli - Wikipedia\nBisangiddwa ku Wikipedia\n(Oleetedwa wano okuva ku Flower)\nIALI NGO has been authorised by terminologist Muwanga Charles\nto post this article from his Luganda Scientific works on Luganda Wikipedia for free Public Consumption.\nEkimuli mwe muva ensigo z’ebimera. Birina ebitundu eby’enjawulo. Ekitundu ekikazi kye kiyitibwa "nakimuli (pistil), ekiggwayo nti “nakazaala w’ekimuli”. Nakimuli kitera kusangibwa mu makkati ga kimuli era kikolebwa ebitundu bisatu omuli: Mutegabuwakiso (stigma), siteero (style) ne walugi oba mukuumansigo(ovary). Mutegabuwakiso ke katundu akakwatira waggulu wa nakimuli. “Kakwataganye” ne siteero eringa olupiira. Siteero yetuuka ku walugi omubeera obutaffaali bw’amagi g’ekikazi agayitibwa mufuukansigo(ovules).\nEbitundu ebisajja biyitibwa "sekimuli" (stamens), era bitera okuba nga byebulungudde nakimuli. Obusajja bw’ekimuli buliko ebitundu bibiri: sekizaalirizi n’obuwaniriro. Sekizaalizi kye kireeta obuwakisa (pollen) nga bw’ebutaffali bw’ kizadde obuzaala ate obuwaniriro bwe buwanirira sekizaalizi okumukuumira waggulu. Mu kiseera eky’okuwakisa (fertilization), obuwakisa (pollen) bugwa ku sigema, olwo siteero eringa olupiira oludda wansi n’eyingira mu walugi (ovary). Obutaffaali bw’ekitundu ekisajja, obuwakisa bukka wansi mu siteero olwo ne bukwatagana ne walugi (ovules) okugiwakisa. Mukuumansigo ewakisiddwa y’efuuka ensigo ate mufuukansigo (ovules) n’efuuka ekibala.\nEkitundu ekiyitibwa musikiriza (Petals) nakyo kirina omugaso gw’obutonde bw’ekimuli. Obulungi bwakyo buyamba okusikiriza ebiwuka ebitambuza obuwakiso (pollen) okuva ku kizadde (ekisajja), gamba nga enjuki, ebiwojjolo n’ebinyila. Ate mwetikka (sepals) mu ntobo kye kitundu ekiyamba okuwanirira ekimuli.\nEkibala ye walugi eba eyengedde omubeera ensigo. Okuwakisa nga kuwedde, walugi ezimbulukuka olwo n’efuuka ngonderevu oba nkalubo okukuuma ensigo eziba ziri mu kukula. Ebintu bingi bye tulowooza nti nva ndiirwa mu butuufu biba bibala; eky’okulabilako ennyaanya, kyukamba, ebijanjaalo, ensunjju, entula, ne kawo.\nBuli kibala kiba kimera kitono oba embuliyo (embryo) ekirimu ebikoola, enduli n’emirandila nga birinze ebyetaagisa okumeruka n’okukula. Ebimera byeyambisa nsigo zaabyo okuva mu kifo ekimu okudda mu kirala okuyita mu mbuyaga (mpewo), amazzi oba ebisolo ebiba binoonya omubisi mu kimuli.\nBino bigyidwa ku "https://lg.wikipedia.org/w/index.php?title=Ekimuli&oldid=22175"\nEbikola ku akawunti n'enfo yo\nYogera-nange ow'endagiriro ya IP eno\nKyusa endabika ya by'olaba wano\nEnnanda ya fayiro eno\nNondera olupapula muwawa\nEntereeza eyanguya okukubisa\nEmpapula ezikuggusa ku luno\nEbikyusiddwa ebyekuusa ku lupapula luno\nKolawo enyunzi egguka ku lupapula luno nga bwe lufaanana ku ssaawa eno\nJuliza olupapula luno\nMu nnimi ndala\nLuno olupapula lwasemba okukyusibwamu ku 15:40, 30 Gusooka 2017.\nEnkola yaffe ku kukuuma ebikufako\nOkutangaaza ku Wikipedia\nOkutangaaza ku kkomo ery'obuvunaaniro bwaffe obw'omu mateeka


Bukedde Online - Baboye eddagala ly’ebirime ekkyaamu\nBaboye eddagala ly’ebirime ekkyaamu\nPoliisi ekutte ssemaka atemye munne n’okwokya...\nABAMINISITULE y’ebyobulimi bazinzeeko amaduuka agatunda eddagala ly’ebirime n’ebisolo ne babowa eddagala erigambibwa obutabeera mu mateeka. Sylvia Nantongo Mutebi, okuva mu minisitule y’ebyobulimi obulunzi n’obuvubi ye yakulembedde ekikwekweto kino ng’ayambibwako poliisi.\nYagambye nti tebakyasobola kugumiikiriza bantu abatunda eddagala erikontana n’amateeka. Yayongeddeko nti eddagala lye basinga okunoonya kuliko eriteekebwa mu bucupa bwa mazzi ne baliguza abalimi.\nEddala kuliko lye bateeka mu bucupa obumaze okukozesebwa nga bukalu nga bakozesa empiso ez’abantu n’agamba nti eryo libeera kkyamu nnyo. Nantongo yagambye nti eddagala erisinga terikola kuba teririna kipimo kituufu, teryanoonyerezebwako era ne bwe liba likoze obulabe bwonna omulimi y’afiirwa.\n“Ekituleese kwe kukebera omutindo gw’eddagala eritundibwa n’abalitunda bennyini okuba nga balina ebisaanyizo. Atunda eddagala alina okuba n’ebbaluwa emukkiriza okulitunda waakiri ng’alina satifikeeti mu byobulimi, Nantongo bwe yagambye.\nNantongo yalabudde nga bwe bagenda okuggala amaduuka gonna ge banaasanga nga gatunda eddagala ekkyamu ne bannyini go bavunaanibwe.\nYasabye abalimi okulekeraawo okugenda ku maduuka okubapimira eddagala n’abalabula okwegendereza eddagala lye bakozesa kubanga liyinza okukosa obulamu bwabwe obwabulijjo naddala mu kulitabula.\nSylvia Nantongo Mutebi,,


RDC w'e Mukono akulembeddemu kaweefube w'okulwanirira ebyobugagga bya disitulikiti\nBannakibiina kya NRM nga bakulembeddwaamu ssentebe waabwe e Mukono, Hajji Twahiir Ssebaggala n'omubaka wa Pulezidenti e Mukono Fred Bamwine bakubye olukiiko okukakasa ebizze byogerwa ku ky'okutunda ebyobugagga by'ekitebe kya disitulikiti eno n'okubirwanirira.\nEbimu ku bino kwe kuli ettaka n'ebizimbe ebitudde ku kitebe kya disitulikiti eno era nga bino we bibeereddewo, ng' ettaka eririko ennyumba z'abasawo lyo lyatundibwa dda, nga n'ettaka okutudde ekitebe kya disitulikiti eno lyatemebwamu poloti ezisoba mu 43 ezirindiridde okugenda ku katale olwo ekitebe kisigaze yiika ttaano.\nBano baasoose kulambula kizimbe kya gavumenti omuterekebwa eddagala nga kino kyasangiddwa mu mbeera embi era ng'akulira abakozi e Mukono, James Nkata yalagira kibalirirwe bamanye ensimbi ezikigyaamu oluvannyuma kitundibwe.\nEno baasanze tekyaterekebwayo ddagala okuggyako ebisanduuke ebiweddemu era ng'ekizimbe kyetaaga kuddaabirizibwa.\nOluvannyuma baayolekedde ew'akulira abakozi e Mukono, James Nkata abannyonnyole lwaki yalagira ekizimbe kibalirirwe ate nga kaliisoliiso yali yawandiika ng'ayimiriza okutunda ebyobugagga bya disitulikiti eno, n'asaba abakungu ba NRM bano okumukkiriza abannyonnyole olwo ne beesogga akafubo akatakkiriziddwaamu bannamawulire.\nBakansala baagambye nti, baayisa ekiteeso eky'okusalamu ekyapa kya disitulikiti oluvannyuma lw'ebbanja okulinnya okutuukira ddala ku bukadde 215 aba Buganda Land Board e Mengo ze babanja era ne beekwasa nti, ebitongole bya gavumenti ebirala nga ofiisi ya RDC, kkooti, NIRA, ekkomera ly'e Kawuga n'ebirala bingi byali tebisasula ssente za bupangisa.\nAbamu baateesezza nti, wabeewo n'ebimu ku byobugaga bya disitulikiti ebiba bitundibwa nga lufula y'e Kyetume, ekizimbe omutundirwa eddagala lya gavumenti n'ebirala basobole okusasula amabanja agabali mu bulago n'okumaliriza ekitebe kya disitulikiti eno.\nRDC w'e Mukono, Fred Bamwine yagambye nti oluvannyuma lw'okuwandiikira kaliisoliiso wa gavumenti ku byali bigenda mu maaso ku nsonga zino, yaweebwa ekiragiro eky'okwogera n'akulira abakozi ku kitebe kya disitulikti eno, James Nkata obutabaawo kitundibwa kyonna era nga si wa kukkiriza nsonga eno kugenda mu maaso okutuusa nga gavumenti y'ewadde obuyinza.


Ebifaananyi ssonsomola eby'Embuutu y'Embuutikizi...\nEddy Kenzo eyayimba 'System Volongoto' asisinkanye...\nABASUMBA ba Klezia abali mu lutuula olw’enjawulo e Vatican basabye Paapa Francis alowooze ku ky’okukiriza abasajja abafumbo okuyingira obusosodooti naddala mu bitundu by’amaserengeta ga Amerika etali bawereza ba Eklezia bamala.\nAbasumba era basabye Paapa ayongere abakazi ebifo eby’obuwereza mu Klezia. Bino bye bimu ku byatuukiddwaako olukiiko lw’Abasumba olw’enjawulo olukwata ku bitundu by’omu maserengeta ga Amerika olumaze ennaku esatu.\nAbasumba baagambye nti ekitundu kya Amerika ekyo kirina ebizibu bingi omuli okunyunyuunta abantu abazaaliranwa, okwonoona obutonde bw’ensi n’ebbula ly’Abasosolodooti.Paapa yagambye nti ajja kutunula mu nsonga zino ng’omwaka tegunagwaako.\nKyokka okusaba kw’Abasumba naddala ku by’okukiriza abafumbo okuyingira obusolodooti mu Klezia kiyinza okuvaako obuzibu mu Klezia mu nsi yonna kuba kino tekikirizibwa.\nOlukung’ana luno lwabaddemu Abasumba 184 okuva mu kitundu ekimanyiddwa nga Amazon mu Amerika era lwetabiddwaamu Abassita n’abakikiridde abantu abazaalranwa mu .\nAbasumba baagambye nti engeri Klezia gye yakiriza Abawule b’Ekkanisa abaali abafumbo ne bakyuka ne badda mu Klezia okubeera ne bakazi baawe, Paapa asanye addiremu abafumbo abalina empisa okuyingira obufaaza bawereze abantu ba Katonda.


OMUNTU omulala bamuwambye mu kitundu kye kimu gye baawambye omugole omusajja! Abantu mu kitundu basattira nga beebuuza ani ali emabega w’okuwamba abantu n’ababuzaawo.\nRandwalid Sekanabo baamusanze mu saluuni y’e Bukasa mu Kizungu Zooni. Abasajja abaamututte baabadde musanvu era bajjidde mu takisi ng’essaawa zikunukkiriza 3:00 ez’ekiro kya Mmande.\nVannesa Mulungi eyabaddewo yagambye nti, abasajja olwatuuse ne babuuza omuvubuka ono nti: Ggwe Sekanabo? Omuvubuka olwakkirizza, ne bamuyoola ne bamussa mu mmotoka. Mulungi yagambye nti, yafubye okukoppolola ennamba y’emmotoka mwe baabadde era yawandiise UAL 748K.\nYagambye nti, ateebereza nti abasajja bano bwe batabeera bazigu, bandibeera ab’ebyokwerinda nga balina kye baagala Sekanabo abannyonnyole. Issa Tushabe eyabadde mu saluuni ng’asala enviiri naye baamuwambiddeko wabula bwe baamutuusizza ku kisaawe e Bukasa ne basimba emmotoka ne bamuggyamu ne bamusuula ebweru ne bavuga nga beeyongerayo.\nTushabe yagambye nti nga tebannamusuula bweru, baasoose kumagamaga ku njuyi zonna ne bakakasa nti teri muntu ajja. Yagambye nti, yeetegerezza abasajja bano n’alaba nga balina emmundu era teyakoze lutalo lwonna.\nBaabadde teboogera kigambo kyonna. Mu kitundu kye kimu ekyo gye baawambye omugole James Baingana gwe baggye ku kasiki k’embaga ye ku Lwomukaaga lwa wiiki ewedde. Baingana ne gye buli eno tannaba kumanyika gy’ali era aba famire beeraliikirivu nga batya nti omuntu waabwe ayinza okuba nga yatuusiddwaako obuzibu.\nBatalaaze poliisi zonna naye nga terikye bazuddeyo. Sekanabo naye tannamanyikako mayitire era poliisi ya Kira Divizoni yategeezezza nti bakyanoonya okuzuula abaamututte


Bukedde Online - Uganda eraze talanta ng'ekwata ekyokusatu mu za ddigi\nKiggundu yeweredde Van Pee\nStav Orland ayagala kweddiza ngule.\nGift Sebuguzi, Asraf Mbabazi, Pascal Kasozi, Kreidah Nsubuga, Miguel Katende, Jonathan Katende, Liam Ntale, Stav Orland, Fortune Sentamu ne Waleed Omar be bamu ku bavudde mu mpaka za Afrika nga batenderezebwa olw’omutindo gwe baalaze.\nTtiimu y'abavuzi abakikiridde Uganda.\nTTIIMU ya Uganda eya ddigi yalaze kyerinawo bwe yamalidde mu kyokusatu mu mpaka za Afrika eza ‘FIM Motorcross Championship' ezaabadde e Harare, Zimbabwe.\nEmpaka zino zaamaze ennaku ssatu nga Uganda yakiikiriddwa ttiimu y'abavuzi 37 okuva mu mitendera egy'enjawulo.\nAlon ng'ali ku ddigi.\nMusaayimuto Alon Orland yayolesezza omutindo ogw'enjawulo bwe yasitukidde mu ngule ya 2019 ku mutendera ogwokutaano (MX65cc) mwe yameggedde abavuzi okuva e South Afrika.\nAlon n'ekikopo kye yawangudde.\nAbavuzi abalala okw'abaddeko; Gift Sebuguzi, Asraf Mbabazi, Pascal Kasozi, Kreidah Nsubuga, Miguel Katende, Jonathan Katende, Liam Ntale, Stav Orland, Fortune Sentamu ne Waleed Omar be bamu ku bavudde mu mpaka zino nga batenderezebwa olw'omutindo gwe baalaze.\nGuno mwaka gwakubiri nga Uganda ekwata ekyokusatu mu kuvuga ddigi mu Afrika. South Afrika ye yakulembedde Zimbabwe n'emalira mu kyokubiri. Mu mawanga amalala kw'abadeko; Kenya, Morocco, Botswana ne Zambia.\nLaba amaziga n'okunyumirwa ebibadde mu mpaka za University liigi eziwanguddwa UCU\nAbanoonya akalulu mukendeeze ku mazina\nENJAWULO MU BAKAZI; Waliwo abaanoga ssukaali ate abalala..."\nAbayimbi 10 abasajja abasuza abakazi nga bakukunadde baabano!


Akakiiko ke byokulonda kasobeddwa olwa abantu abagala okwesimbawo ku bwa President ababatwalidde emikono egya bantu ababasemba okwesimbawo nga mijjingirire, era nga tejjiri mu alijjesita ye ggwanga eya balonzi. – CBS FM\nAkakiiko ke byokulonda kasobeddwa olwa abantu abagala okwesimbawo ku bwa President ababatwalidde emikono egya bantu ababasemba okwesimbawo nga mijjingirire, era nga tejjiri mu alijjesita ye ggwanga eya balonzi.\nEtteeka erirungamya okulondebwa kwomukulembeze weggwanga erya presidential election Act liragira abantu bonna abagala okweesimbawo ku ntebbe yobukulembeze bweggwanga okukungaanya emikono egisemba abantu bano okwesimbawo.\nMu buli district bano balina okukungaanyaaaaayo emikono 100 mu districts ezikola ebitundu 2/3 ku muwendo gwa districts zonna eziri mu ggwanga.\nAbantu abawerako baatwaaala dda emikono gino eri akakiiko kebyokulonda wabula emikono gyamuntu omu yekka Yoweri Kaguta Museveni, akakiiko kebyokulonda gyekagamba nti gyegyaasaangiddwa nga tegiriimu birumira era eno yawereddwa certificate eraga nti yatuukiriza akakwakulizo kano.\nOmwogezi wakakiiko kebyokulonda Paul Bukenya agamba nti abantu abalala abatwaala emikono eri akakiiko kano mu kiseera kyekimu nemwaami Museveni, egyaabwe girimu ebirumira bingi akakiiko byekakyaatereeza nga kakolera wamu neba agent babantu baabo abagala okwesimbawo\nOkusinziira ku Paul Bukenya ,abamu ku bano akakiiko kazze kabalagira okuddayo okukungaanya emikono emirala oluvanyuma olwegyeeyo gyebaatwaala okubaamu ebirumira\nEbyo nga bikyali awo, Obukiiko bw’abavubuka ku mutendera gwe ggombolola olwaleero lwe bulonda obukulembeze bw’abavubuka ku mutendera gwa zi district, n’ebibuga, mu kwetegekera okufuna obukulembeze obunaalonda abakiise b’ebitundu ebyenjawulo mu paalamenti.\nOmusigire wekifo ky’omwogezi w’akakiiko k’eby’okulonda, Paulo Bukenya, agambye nti ku luno okulonda kugenda kubeera kwa kyaama, ssikwakusimba mu mugongo nga bwekibadde.


Bukedde Online - Olusaze mu Masaka kati Ssempijja alumbye Mawiya mu Kalungu East\nOlusaze mu Masaka kati Ssempijja alumbye Mawiya mu Kalungu East\nLucrecia azzeemu okusanga Estina ne Gabino...\nAdded 10th May 2010\nÂ Kalungu yandibadde yasajjakula dda muÂ 2001-2005 mu kisanja kya Mawiya ekisooka mu Palamenti anti olwamala okulondebwa nâ€™akoleerezaawo oluyiira lwâ€™okutondawo Disitulikiti eno.\nGye biggweeredde nga Kalungu egendeddeko ne Bukomansimbi nayo eyakkiriziddwa okufuuka Disitulikiti okwo og\nGye biggweeredde nga Kalungu egendeddeko ne Bukomansimbi nayo eyakkiriziddwa okufuuka Disitulikiti okwo ogatteko Bukoto etuumiddwa Lwengo, olwo Masaka ne kasigala ngâ€™akazinga!\nAbatunuuliziÂ bagamba nti Mawiya okuleeta ekya Disitulikiti yali asasulaÂ Ssempijja ataamuwagira mu kalulu ka 2001 nâ€™awagira Livingstone Matovu Muzzangâ€™anda bwe baavuganya.\nAbalala bagamba nti emabega wa Mawiya eriyo bannabyabufuzi abalala abamuseesaamu okukendeeza amaanyi ga Ssempijja naddala bwe kibadde nti okuwangula akalulu kâ€™e Masaka obadde omala kuwandibwako ddusu lye.\nMawiya oluvannyuma yeegattibwako eyali omubaka wa Bukomansimbi, Kagimu Kiwanuka nâ€™owa Kalungu West Anthony Yiga bwe baasooka okutokota ekyâ€™amasaza gombi Bukomansimbi ne Kalungu okwekutula ku Masaka.\nBonsatule ensonga ya Disitulikiti yâ€™e Kalungu baasooka okujanjulira Pulezidenti MuseveniÂ ngâ€™akyadde mu katale kâ€™okuzimba klezia ya St. Jude-Lukaya mu 2004.\nKu olwo Pulezidenti ekya Kalungu teyakisiinyaako kyokka Ssempijja nâ€™amutegeezaÂ nti obuzibu bwa Bannamasaka si kwekutulamu wabula Gavumenti kubawa bikozesebwa.\nWano embiranye ya Masaka okutemwako Kalungu we yeeyongerera okukkakkana nga Kagimu agivuddemu nâ€™addirirwa Yiga eyagenda ewa Ssempijja nâ€™amwetondera nti yawubisibwa!\nMawiya olwawangula mu 2001 yattukizaÂ ekya disitulikiti yâ€™e Kalungu. Enkambi ya Ssempijja kwe kumussaako ekifuba nâ€™ewagira Sserunjogi okukkakkana ngâ€™akalulu ka 2006 kamumezze.\nNaye nnawolovu tafiira ku bbala limu! Mawiya yaltwalaÂ Sserunjogi mu kkooti nâ€™amuvunaana ogwâ€™okubba obululu kyokka MawiyaÂ omusango gwamusinga. Olwo kwe kukuba ebituli mu buyigirize bwa Sserunjogi. Guno yaguwangula era okulonda ne kuddibwamu mu 2007.\nAba NRM abawagira Ssempijja baasibira Mawiya ekikookolo era singa Pulezidenti teyeesitula kutabaganya njuyi zombi, Mukasa Mbidde owa DP yali abatutte â€˜kaguddeyoâ€™!\nOluvannyuma lwâ€™enteeseganya nga July 25, 2007,Â Mawiya ne Ssempijja baagwangâ€™ana mu bifuba ngaÂ Mawiya akkiriza obutaddamu kuyimba kya Kalungu kwekutula ku Masaka, ne Ssempijja nâ€™akkiriza okumuwagira.\nKyokka Mawiya olwayitamu nâ€™asitulira ddala enkundi ya Disitulikiti! Ku luno yali ne Yiga owa Kalungu West neÂ bafuna obuwagizi bwa bakansala ne bassentebe bâ€™amagombolola.\nOwa Bukomansimbi, Hajji Iddi Lubyayi Kisiki agenda okusisimuka nga bamusensedde, kwe kwekubira enduulu ewa Sipiika wa Palamenti, Kiwanuka Ssekandi. Yagamba nti abantu be okubatwala e Kalungu waakiri nabo babawe disitulikiti.\nÂ Sipiika yagezaako okuzikiza omuliro gwâ€™okusala mu Masaka,Â kyokka Mawiya nâ€™akiremerako nga yeegatiddwaako omubaka Sauda Namaggwa.\nPulezidenti ngâ€™ayise abakulembezeÂ nâ€™abeddiini e Rwakitula bakkaanya Masaka akutulwemu Disitulikiti ssatu - Kalungu, Lwengo ne Masaka esigalewo kyokkaÂ oluvannyuma lwa Minisita wa Gavumenti ezeebitundu okusisinka Bannamasaka ne bagattako ne Bukomansimbi.\nPalamenti olwamaze okukakasa nga Masaka bwâ€™alyebuddwaamu, kyalaze Mawiya bwâ€™amezze Ssempijja!\nAgava mu nkambi ya Ssempijja galaga nti ebya Ssentebe wa Disitulikiti abiggyeemu enta, obwenyi abwolekezzaÂ Palamenti asiguukulule Mawiya mu Kalungu East. Baakusooka kwepima mu kamyufu ka NRM.\nAte abaakeesowolayo okuvuganya ku kyâ€™obubaka bwaÂ Palamenti mu kifo kyâ€™abakaziÂ kuliko Aisha Ssekindi mu kiseera kino omumyuka wa RDC e Kamuli. Ono ayagala kya disitulikiti yâ€™e KalunguÂ gyâ€™agenda okusangaÂ Muky. Kasumba Kintu.Â\nMuky. Josephine Kizito yeesunga kukuzibwa afuulibwe RDC omujjuvu okuva ku bumyuka. Ate ekya Ssentebe wa Disitulikiti kivuganyizibwako Matovu Muzzangâ€™anda (Bukulula), Abraham Rincon Tusuubire ne Ronald Lubega (Lwabenge)\nMuky. Nanziri Kasse Mubanda afunvubidde kusiguukulula Namaggwa mu Masaka esigaddewo ngâ€™ali ne Muky. Margaret Ntambaazi ne AgnesÂ Mayanja.\nAte e Lwengo (mukazi) evuddeyo akulira ebyenjigiriza e Ssembabule, Gerturude Lubega ate obwassentebe bwa Disitulikiti zino, e Lwengo evuganyizibwa bakansala Bbaale Mukasa (Kisekka), Eddie Ssansa (Lwengo), Enock Turyagenda (Malongo), Umar Ssebulime (Kyazanga) ne Lt.Joy Walusimbi (Kingo).


Omugole owa week essatu asibye ebintu byabba - Radio Simba, The Best Luganda Station in the World !\nOmugole owa week essatu asibye ebintu byabba\nHasifah Mudondo 22, akwatiddwa Poliisi lwakubba bintu bya muganzi we nga yakamala week 3 zokka mu bufumbo. Patrick Kusemererwa agamba nti Hasifah abadde amuteeka ku ninga nti ayagala ssente okugenda ewaabwe e Bududa okulaba ku nnyina omulwadde.\nWabula bbaawe bweyavudde awaka okugenda okugenda ku mulimu, ono yasibye ebintu bya bba omwabadde Essimu, TV, Hoofer, eggaali, engoye n’ebintu eby’omunju ebirala wabula nebasisinkana mukubo.\nPatrick nga mutembeyi wangoye agamba nti yasisinkana Hasifah mu kirabo ky’emmere gyebatandikira omukwano era bwatyo namuwasa wabula oluvannyuma lwa week ssatu abadde kabiite ate afuuse kkondo.\nHasifah agamba nti ye yabadde akooye omusajja omukodo nga yefunidde oluvubuka oluto olugaba ssente.